Pelabur Kecewa GOLD Gagal Capai Paras $2000, Papar Penurunan Semula

Carta harga XAU/USD paparkan pergerakan menurun menunjukkan penurunan semula harga emas selepas mencapai paras ketinggian pada $1992 semalam.
Beberapa faktor menjadi pendorong penurunan harga emas antaranya sentimen risk-on pasaran serta pengukuhan semula US dolar dalam pasaran setelah bergerak lemah sejak minggu lalu.
Pengukuhan US dolar di sesi New York semalam dicetuskan oleh terbitan data tinjauan pembuatan di Amerika Syarikat yang telah mencatatkan kenaikan lebih tinggi berbanding jangkaan.
Data ekonomi AS yang positif turut memberi gambaran awal untuk tanda-tanda pemulihan ekonomi setelah berdepan gelombang pandemik.
Momentum pengukuhan US dolar berjaya dikekalkan sehingga dagangan bersambung ke sesi Eropah hari ini. Namun, pelabur kekal berwaspada menjelang laporan data pekerjaan NFP pada penghujung minggu.
Pada rangka masa 1 jam pergerakan harga di carta XAU/USD, harga telah turun lebih rendah di bawah paras halangan Moving Average 50 (MA50) yang memberi isyarat permulaan trend menurun atau bearish.
 Harga dilihat akan menguji zon support sekitar paras harga $1954 yang menjadi paras sokongan pada kenaikan Isnin lalu.
Penurunan yang diteruskan lebih rendah melepasi zon tersebut bakal menuju sehingga ke paras harga $1900 semula.
Cubaan untuk harga turun lebih rendah dari paras tersebut minggu lalu gagal apabila harga kembali membuat kenaikan semula sehingga dagangan bersambung ke minggu ini.
Pantau sentimen pasaran semasa yang akan mempengaruhi dagangan emas selain pergerakan US dolar dalam pasaran yang agak bergelora pada minggu ini.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Jangan Happy Sangat, EUR/USD Bakal Buat Ramai Terciduk Malam Ini!

Pergerakan harga dalam pasaran pada dagangan Selasa semalam kekal tak menentu dengan kewaspadaan pelabur menjelang terbitan data inflasi Amerika Syarikat (AS) pada hari ini (Rabu).
US dolar dilihat menyambung pengukuhan untuk beberapa sesi, namun pada momentum mula perlahan semula di sesi New York semalam.
Berdasarkan ramalan, indeks harga pengguna (CPI) AS untuk April dijangka kekal tidak berubah di paras 0.5%, namun terdapat ramalan untuk angka yang lebih rendah.
Kadar inflasi yang semakin menurun akan memberi kesan penyusutan terhadap US dolar, di mana akan menguatkan jangkaan untuk Federal Reserve (Fed) beralih ke dasar monetari yang lebih longgar.

Meneliti carta pasangan mata wang EUR/USD semalam, corak penurunan masih diteruskan mencecah ke paras terendah minggu lalu.
Harga mula susut dari paras 1.10000 hingga ke sekitar 1.09400 sebelum mendatar di atasnya sehingga sesi New York berakhir.
Pergerakan harga masih menunjukkan isyarat bearish apabila kekal berada di bawah paras halangan Moving Average 50 (MA50) pada rangka masa 1 jam di carta EUR/USD.
 Sekiranya harga meneruskan penurunan, zon sokongan pada 1.09000 dilihat bakal diuji dan akan dipantau reaksinya untuk pelabur menilai pergerakan selanjut harga.
Tembus lebih rendah akan menjangkakan penurunan bakal diteruskan lebih rendah menuju sasaran pada 1.08000 pula.
Sebaliknya jika harga melonjak, paras 1.10000 bakal diuji semula selain halangan MA50 juga akan turut cuba ditembusi harga.
Jika rintangan-rintangan berikut berjaya dilepasi, akan menjadi isyarat awal perubahan trend bullish sebelum pelabur menjangka kenaikan harga bakal diteruskan menuju zon rintangan sebelum ini pada 1.10800.
Kenaikan harga jika masih diteruskan bakal catatkan paras ketinggian terbaru sejak Mac 2022 lalu.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Permulaan Tahun Baru 2019 Yang Positif Untuk Matawang Yen Pada Dagangan Rabu

Matawang dollar USD didagangkan lebih rendah berbanding matawang Yen pada hari rabu tahun baru minggu pertama dagangan ekoran kebimbangan tentang pertumbuhan ekonomi dunia dan isu penutupan kerajaan amerika syarikat serta proses perlaksanaan kadar faedah oleh bank pusat Federal Reserve yang perlahan.
 Dagangan hari ini dilihat bergerak perlahan setelah pasaran kembali diniagakan selepas cuti umum tahun baru sementara pasaran di Jepun masih ditutup pada dagangan rabu. Yen telah mendapat permintaan selama tiga minggu berturut-turut berikutan sentimen berisiko yang melanda pasaran sebelum ini.
Harapan terhadap penyelesaian pertikaian dalam hubungan dagang antara Amerika Syarikat dan China memberi jangkaan yang optimis kepada para pelabur. Presiden Donald Trump pada ahad, memberi isyarat bahawa perkembangan yang positif dalam proses penyelesaian terhadap ketegangan perdagangan di mana sebelum ini telah memberi impak kepada pasaran sepanjang tahun 2018.


Analisis Teknikal AUD/USD – Timeframe H1 – 24/10/2018

Sentimen pasaran yang kembali dilihat berisiko turut memberi kesan terhadap nilai matawang Aussie. Jika dilihat pergerakan harga pada chart pasangan matawang AUD/USD pada dagangan semalam, harga beberapa kali membuat penurunan dan menguji paras support MagicS1 pada indicator Moshed Magic Line, namun harga masih gagal menembusi paras tersebut sebelum kembali menutup harga sedikit rendah dari paras Magic Pivot semalam. Faktor perang dagang dilihat antara isu terbesar yang mempengaruhi kemerosotan nilai AUD pada waktu ini.
Pada sesi pasaran Asia hari ini, harga yang dibuka sedikit tinggi dari paras Magic Pivot 0.7076 hari ini dilihat membuat kenaikan sehingga telah melepasi paras resistance 0.7097 (MagicR1) dan menuju ke paras resistance 0.7111 (MagicR2) di mana harga semasa berada pada paras 0.71000 setakat jam 2.26 petang. Jika harga meneruskan kenaikan ke paras lebih tinggi, resistance pada 0.7132 (MagicR3) dilihat bakal menjadi destinasi tumpuan harga yang seterusnya.
Namun, jika USD kembali mengukuh berbanding AUD dan menekan harga lebih rendah, harga bakal mengalami kejatuhan semula dan turun lebih rendah dari paras Magic Pivot 0.7076 seterusnya menuju ke paras support 0.7062 (MagicS1) untuk menguji paras yang gagal ditembusi harga semalam. Kemudiannya, harga dijangka akan membuat penurunan ke paras support 0.7040 (MagicS2) yang merupakan zon major support yang telah diuji beberapa kali pada Oktober namun gagal ditembusi. Sekiranya harga berjaya breakout paras support ini, harga bakal membuat paras lower low terbaru dan paras awal yang dilihat akan dituju harga adalah pada support 0.7026 (MagicS3) sebelum harga meneruskan penurunan ke paras yang lebih rendah.
 Dagangan pada minggu ini masih dibayangi pelbagai isu seperti risiko geopolitiok dan perang dagang AS-China yang turut menyumbang kepada perubahan majoriti nilai matawang utama dunia khususnya Aussie. Teliti paras support dan resistance pada chart AUD/USD dengan membandingkan paras-paras harga yang digariskan pada indicator Moshed Magic Line.

Paras support: 0.7062, 0.7040, 0.7026.
Paras resistance: 0.7097, 0.7111, 0.7132.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Analisis GOLD – Emas Masih Bergelut Di Bawah Zon $1,680

Pergerakan mendatar emas memasuki hari ketiga selepas corak penurunan nilai di awal minggu tidak diteruskan.
Pengukuhan US dolar ekoran sentimen pasaran yang berisiko di awal minggu telah memberi tekanan terhadap harga emas dalam pasaran, namun pergerakan harga mula mendatar sementara pasaran memberi tumpuan pada terbitan data inflasi Amerika Syarikat (AS) hari ini.
Dapat diperhatikan pergerakan harga pada carta XAU/USD yang mengukur nilai emas berbanding US dolar yang mendatar di antara julat zon harga 1660.00 dan 1680.00.
Pelabur juga belum mendapat petunjuk bagi arah pergerakan yang jelas buat emas dengan harga berlegar di sekitar paras Moving Average 50 (MA50) pada rangka masa 1 jam di carta tersebut.
Rintangan buat harga masih dilihat pada sekitar 1680.00 selepas lonjakan pada Selasa lalu gagal melepasi ke paras lebih tinggi sebelum melantun susut semula ke zon 1660.00 yang menjadi zon sokongan buat harga.
Sekiranya harga berjaya menunjukkan lonjakan melepasi rintangan 1680.00, pelabur akan menilai sebagai isyarat awal untuk pergerakan trend bullish buat emas.
 Kenaikan lebih tinggi yang diteruskan akan menjengah semula zon tumpuan 1700.00 sebelum mencabar pula zon rintangan minggu lalu pada 1720.00.
Sementara, untuk jangkaan bagi penurunan harga emas lebih rendah melepasi zon 1660.00 pula, harga dilihat lebih cenderung untuk menuju ke sekitar 1640.00 bagi menguji zon RBS (resistance become support) tersebut.
Penurunan lanjut harga melepasi zon RBS 1640.00 itu akan menjangkakan harga untuk mencecah kembali zon support pada 1615.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal USD/JPY – Timeframe H1 – 31/1/2019

Walaupun Yen masih belum menunjukkan pengukuhan yang jelas pada nilai dagangannya, pergerakan harga pada chart pasangan matawang safe-haven USD/JPY melihatkan Yen lebih mendominasi ke atas USD. Ini adalah disebabkan kejatuhan pada nilai matawang USD selepas bank pusat mengekalkan kadar faedah di paras 2.50% seperti yang telah dijangkakan. Perkembangan pada rundingan dagang AS-China pula masih belum menunjukkan perkembangan yang memberangsangkan dan berkemungkinan rundingan akan diadakan beberapa kali lagi selepas ini sebelum tarikh akhir 1 Mac nanti. Kenaikan harga pada chart USD/JPY pada sesi dagangan semalam hampir mencapai paras resistance MagicR1 sebelum nilai USD yang lemah menyaksikan harga turun 90 pips sehingga ke paras terendah sekitar support MagicS2 pada indicator Moshed Magic Line.
Bersambung pada sesi pasaran Asia pagi ini, harga masih dilihat menyambung penurunan menuju ke paras support 108.631 (MagicS1) sehingga ke penghujung sesi dagangan. Jika harga terus turun lebih rendah dari paras tersebut, jangkaan harga seterusnya akan menuju pula ke paras support pada 108.243 (MagicS2) dan menguji paras tersebut. Sekiranya harga berjaya melepasi paras support tersebut, harga berkemungkinan menuju ke paras 107.685 (MagicS3) sebagai destinasi penurunan yang seterusnya.
 Namun, jika harga berjaya melonjak semula sehingga mengatasi paras Magic Pivot 109.189 hari ini, berkemungkinan harga akan meneruskan kenaikan ke paras lebih tinggi dan paras awal yang dilihat akan menjadi tumpuan harga adalah pada resistance 109.577 (MagicR1). Seterusnya, harga akan kembali menguji zon resistance semasa pada kenaikan harga yang seterusnya menuju ke paras resistance 110.135 (MagicR2). Paras ketinggian terbaru pada chart USD/JPY akan terus dicatatkan harga jika momentum kenaikan berjaya dikekalkan dijangka akan ke paras sekitar 110.523 (MagicR3).
Terus beri tumpuan terhadap sentimen pasaran semasa jika anda ingin terus memantau pergerakan harga pada chart pasangan matawang USD/JPY. Terus jadikan indicator Moshed Magic Line sebagai indicator tambahan yang tetap dalam analisis teknikal harian anda untuk mendapatkan hasil analisis yang lebih berkualiti.

Paras support: 108.631, 108.243, 107.685.
Paras resistance: 109.577, 110.135, 110.523.


Analisis Teknikal AUD/USD – Timeframe H1 – 16/10/2018

Keadaan pasaran yang berisiko (risk-off) turut menyokong kenaikan harga pada chart AUD/USD pada dagangan semalam di mana matawang USD masih didagangkan lemah dalam pasaran semasa. Namun  begitu, pelabur masih melihat Aussie sebagai dagangan yang berisiko berikutan isu perang dagang antara AS-China kembali meningkatkan semula kebimbangan dalam pasaran. Laporan mengatakan Presiden Donald Trump mengancam akan mengenakan tarif pusingan baru terhadap China jika negara ekonomi kedua terbesar dunia itu tidak membuka ekonominya menjurus kepada penurunan pasaran ekuiti semalam. Harga dilihat telah membuat kenaikan melepasi paras Magic Pivot semalam sehingga melepasi paras resistance MagicR1 pada indicator Moshed Magic Line sebelum menutup harga di sekitar paras tersebut.
Bersambung ke pasaran Asia hari ini pula, harga yang didagangkan perlahan pada permulaan sesi telah membuat penurunan ke paras Magic Pivot 0.7125 hari ini. Jika harga meneruskan penurunanan, paras support 0.7102 (MagicS1) dilihat sebagai paras awal yang akan dituju harga. Seterusnya, harga yang berjaya breakout paras tersebut kemudiannya dijangka akan menuju ke paras support yang lebih rendah iaitu pada paras 0.7075 (MagicS2). Dan jika matawang dollar AUD terus didagangkan lemah, jangkaan harga akan turun ke paras support 0.7052 (MagicS3) untuk menguji zon tersebut yang masih belum ditembusi harga sebelum ini.
 Sebaliknya, jika harga USD terus diberi tekanan dan didagangkan lemah, harga boleh membuat kenaikan semula menuju ke paras resistance 0.7152 (MagicR1) terlebih dahulu. Kemudiannya, harga berkemungkinan akan menuju ke paras resistance 0.7176 (MagicR2) untuk menguji zon SBR (support become resistance) tersebut. Dan sekiranya harga mampu breakout dan membuat kenaikan ke paras yang lebih tinggi, paras yang dilihat berpotensi untuk dicapai harga adalah pada resistance 0.7203 (MagicR3).
Terus ikuti perkembangan perang dagang AS-China yang kembali hangat dan memberi kebimbangan dalam pasaran semasa. Tentukan paras-paras yang bakal dituju harga pada chart AUD/USD ini dengan berpandukan pada support dan resistance yang disediakan pada indicator Moshed Magic Line.

Paras support: 0.7102, 0.7075, 0.7052.
Paras resistance: 0.7152, 0.7176, 0.7203.


GBP/USD Akhirnya Teruskan Kenaikan Tembusi Halangan $1.3800

Penyusutan US dolar sehingga ke penghujung minggu telah berjaya mendorong kenaikan harga lebih tinggi pada carta pasangan mata wang GBP/USD pada Khamis semalam.
Walaupun begitu, pelabur Pound berkemungkinan akan berwaspada menjangkakan tekanan buat mata wang Britain itu susulan laporan kenaikan cukai yang bakal diumumkan oleh Perdana Menteri UK, Boris Johnson.
Situasi ini berkemungkinan boleh mencetuskan pergolakan dalam ekonomi apabila PM Johnson akan dilihat memungkiri janjinya seperti yang dibentangkan dalam manifesto kempen pilihan rayanya sebelum ini jika langkah tersebut dilaksanakan.
Namun ketika tumpuan yang terarah kepada laporan pekerjaan NFP Amerika Syarikat (AS) pada malam ini, US dolar terus bergerak susut menyokong kenaikan harga lebih tinggi pada carta GBP/USD.

Kenaikan harga akhirnya telah berjaya menembusi rintangan 1.38000 pada zon SBR (support become resistance) dan mencatatkan paras tertinggi terbaru 2 minggu.
Selepas menutup dagangan sesi New York sekitar ketinggian 1.38400, harga dijangka untuk meneruskan kenaikan menuju pula ke paras rintangan tumpuan terbaru pada 1.39000.
 Menyentuh paras penting tersebut akan mencatatkan paras tertinggi terbaru harga untuk tempoh dagangan 4 minggu.
Sebaliknya jika harga kembali membuat penurunan semula, paras 1.38000 akan menjadi paras sokongan buat harga membentuk zon RBS (resistance become support) terbaru pada carta harga.
Penurunan lebih rendah semula dari zon tersebut akan kembali memberi isyarat bearish dan harga boleh susut semula ke zon support 1.37000.
Penurunan yang terus diteruskan dijangka akan menuju pula ke zon support utama yang turut diuji pada dagangan Ogos lalu iaitu pada 1.36000.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Data Pekerjaan Australia Sedikit Mengecewakan Pada Bulan Februari

Berdasarkan laporan yang dikeluarkan, data pekerjaan Australia adalah sedikit mengecewakan apabila jumlah pekerjaan yang ditambah adalah kurang daripada janggkan pada bulan Februari namun kadar pengangguran pula meningkat lebih tinggi. Bank pusat berkemungkinan akan mengekalkan polisi monetari kadar faedah seperti yang ditetapkan.
Pada bulan Februari, jumlah pekerjaan mencatat pertambah sehingga 17,500 pekerjaan berbanding bulan Januari yang mencatat jumlah pekerjaan sebanyak 12,500. Walaubagaimanapun, ahli ekonomi meramalkan pada bulan Februari, pertambahan jumlah pekerjaan sehingga 20,000 pekerjaan.
Kadar pengangguran pula meningkat kepada 5.6% berbanding jangkaan 5.5%. Jumlah pekerjaan sepenuh masa meningkat kepada 64,900 manakala data pekerjaan separuh masa jatuh kepada 47,400.
Kadar penyertaan meningkat sebanyak 65.7% dan pakar ekonomi meramalkan hanya 65.6%.
 Matawang dolar Aussie (AUD) jatuh sebanyak 0.23% ke paras harga 0.7747 setakat jam 1.25 p.m
Data pekerjaan salah satu indikator penyumbang utama terhadap ekonomi Australia pada masa ini. Pembuat dasar menjangkakan untuk mengekalkan kadar faedah yang rendah dan meningkatkan pelaburan bagi menjana pertumbuhan pekerjaan dan gaji pekerja.
Gabenor Philip Lowe menjangkakan kadar pengangguran jatuh kepada 5% dan bank pusat juga meramal data pekerjaan pada pengunaan tenaga penuh dan kadar inflasi akan mencapai sasaran 2.5% secara hanya beransur-ansur. Polisi RBA akan kekal pada ketika ini.
“Ia akan mengambil masa sekurang-kurangnya setahun untuk pertumbuhan pekerjaan terus bertumbuh agar kadar gaji dapat bertumbuh,” kata Sarah Hunter di BIS Oxford Economics. “Peningkatan kadar upah bergantung pada kadar inflasi, dan hal ini menyebabkan kadar upah berada paras purata.”


Ini Kenyataan Terbaru Oleh Menteri Perdagangan China Behubung Isu Perang Dagang

Ancaman kenaikan tarif oleh Presiden Donald Trump terhadap barangan import China terus meningkatkan risiko pada sentimen pasaran semasa. Tidak cukup dengan itu, perkembangan pada rundingan dagang yang sedang berlangsung akan turut tergugat.
Trump mengancam untuk meningkatkan tarif 10% kepada 25% terhadap barangan China yang bernilai $200 bilion dolar. Beliau turut mendakwa bahawa China telah melanggar syarat perjanjian dalam rundingan dagang.
Terbaru, Menteri Perdagangan China telah mengeluarkan kenyataan hari ini yang menyatakan bahawa China bersedia sepenuhnya untuk mempertahankan kepentingan mereka dan mereka sememangnya mempunya keupayaan untuk melaksanakan tindakan tersebut.
 Dalam kenyataannya, China membantah tindakan mengenakan tarif satu hala secara sebelah pihak sahaja dan berharap pihak Amerika Syarikat dapat bersama menyelesaikan masalah tersebut secara pertemuan dua mata.
Beliau menambah lagi bahawa tiada pemenang dalam perang dagang. Jika Amerika Syarikat berkeras untuk menaikkan kadar tarif, China akan mengambil tindakan balas susulan sepertimana yang pernah berlaku dalam situasi sebelum ini.
Wakil diplomasi perdagangan telah pun berangkat dari Beijing dan lawatan Timbalan Perdana Menteri Liu Hei menunjukkan keikhlasan dan komitmen China dalam usaha untuk menyelesaikan isu perang dagang secara matang.
Dalam pasaran kewangan, matawang dolar AUD dan dolar NZD antara yang dilihat terkesan oleh isu ketegangan perang dagang ini. Manakala, Yen dan Swiss franc mendapat peluang untuk mengukuh berikutan peningkatan pada aliran aset safe-haven.


NFP – Amerika Mencatat Pertambahan Pekerjaan Terbesar Dalam Tempoh 10 Bulan Pada November!

Pasaran pekerjaan menunjukkan prestasi yang baik pada bulan November apabila nonfarm payrolls (NFP) mencatat peningkatan terbanyak dalam tempoh 10 bulan.
Hal ini didorong oleh peningkatan pengambilan pekerjaan dalam industri kesihatan dan para bekas pekerja kembali bekerja di GM General Motors (N: GM). Secara tidak langsung data ini mengesahkan bahawa ekonomi kekal berkembang dengan kadar sederhana walaupun terdapat kemerosotan dalam sektor pembuatan.
Jabatan Buruh melaporkan NFP A.S mencatat peningkatan sebanyak 266,000 dan kadar pengangguran jatuh kepada 3.5% pada bulan November. Bacaan ini jauh melebihi sasaran yang ditetapkan oleh Wall Street iaitu dengan mensasarkan peningkatan pekerjaan sebanyak 187,000 dan kadar pengangguran kekal pada 3.6%.
 Kadar pertumbuhan pekerjaan dicatat pada bulan November merupakan kadar tertinggi sejak bulan Januari. Antara sebab utama yang mendorong peningkatan pekerjaan ialah bekas para pekerja GM kembali bekerja dan peningkatan tawaran pekerjaan dalam sektor kenderaan bermotor dan kesihatan.
Kadar pendapatan sejam mencatat peningkatan sebanyak 3.1% setahun pada bulan November. Bacaan ini mengatasi jangkaan pakar ekonomi yang mensasarkan kenaikan hanya sebanyak 3%.
Pada minggu hadapan ahli-ahli The Fed akan bertemu dan memberi indikasi kuat bahawa tiada rancangan untuk mengubah kadar faedah kecuali keadaan ekonomi berubah secara signifikan.
Indeks US dolar yang mengukur dolar greenback berbanding enam matawang utama didagangkan kukuh sebanyak 0.23% pada paras 97.600 setakat jam 10.30 p.m.


USD Kekalkan Pengukuhan, Mesyuarat Polisi Bank Pusat Utama Jadi Tumpuan Minggu Ini

Pasaran awal minggu sesi Asia menyaksikan beberapa data ekonomi dan mesyuarat dasar oleh bank pusat utama menjadi tumpuan pelabur pada minggu ini.
Dolar Amerika kekal meneruskan momentum pengukuhannya dengan sokongan oleh data-data yang menunjukkan pengukuhan ekonomi A.S. US dolar diniagakan meningkat berbanding safe-haven yen sementara fokus turut terarah kepada mesyuarat polisi Bank Pusat JEpun (BOJ) pada pagi esok.
Bacaan data ekonomi pada Jumaat memaparkan pembinaan rumah di A.S melonjak ke paras tertinggi 13 tahun pada bulan Disember, mengikuti peningkatan dalam jualan runcit A.S yang diterbitkan pada Khamis.
Dolar Kanada melemah berbanding USD menjelang mesyuarat Bank Pusat Kanada (BOC) pada Rabu, yang dijangka tidak akan membuat sebarang perubahan dalam dasar monetarinya dengan kadar faedah kekal pada tahap 1.75%.
Sementara itu, dolar euro pula diniagakan susut lebih rendah berbanding USD, dengan tumpuan turut terarah kepada Bank Pusat Eropah (ECB) yang juga akan mengadakan mesyuarat polisi pada minggu ini.
 ECB kini sedang menjalankan kajian semula dasar dan mungkin akan mengubah matlamat inflasi mereka buat kali pertama dalam tempoh 17 tahun, yang dijangka bakal memberi kesan kepada dagangan euro.
Pasangan matawang GBP/USD susut lebih 100 pips susulan data jualan runcit UK yang lebih lemah daripada dijangkakan, meningkatkan lagi jangkaan pelabur untuk pemotongan kadar faedah pada akhir bulan ini.
Ini menyusuli kenyataan dovish oleh beberapa ahli Bank Pusat England (BOE) yang memberi isyarat mengenai pengurangan kadar faedah dan juga kelemahan data-data ekonomi utama di UK.
Turut menjadi perhatian pasaran awal minggu ini adalah peningkatan harga minyak mentah berikutan Komander Libya Khalifa Haftar dilapor telah menyekat eksport minyak di pelabuhan bawah kendaliannya yang dijangka akan mengurangkan sebanyak 800,000 tong sehari.
Tindakan ini diambil menjelang persidangan dengan kerajaan Tripoli yang akan dihoskan oleh Angela Merkel di Berlin.
Hal ini dilihat akan menjejaskan jumlah pengeluaran dunia pada tahun ini dengan menimbulkan defisit kerana setakat ini, pengeluaran adalah kira-kira 102 juta tong sehari, terutamanya di Eropah memandangkan Libya adalah pengeksport majoriti minyak mentahnya.


Pecah Rekod! Jualan Runcit Negara Bagi Q2 Catat Lonjakan 63%

‘Sakan ber-shopping nampak warga Malaysia, lepas gian ke apa semua ni.’
Firma penyelidikan runcit, Retail Group Malaysia (RGM), melaporkan peningkatan paras tertinggi baharu bagi jualan runcit negara sebanyak 62.5% pada suku ke-2 (2Q) 2022.
Ia difahamkan telah meningkat 18.3% tahun ke tahun dari 1Q22 sebelum ini.
Catatan tersebut secara tidak langsung mengatasi unjuran jualan runcit suku tahunan yang ditetapkan Persatuan Peruncit Malaysia dan Persatuan Rantaian Runcit Malaysia iaitu pada kadar pertumbuhan purata 25.7% bagi 2Q22.
Menurut RGM, faktor peningkatan tersebut telah disumbangkan oleh perayaan hari Raya serta kelonggaran prosedur operasi standard (SOP) dan penutupan banyak kedai runcit pada Mei sehingga Jun tahun lepas.
 Secara keseluruhan untuk tempoh 6 bulan pertama, industri runcit Malaysia mengalami pertumbuhan memberangsangkan pada 39.2% daripada tempoh sama tahun lalu.
Selain itu, sub-sektor runcit turut mencapai pertumbuhan positif pada 2Q22 yang melepasi unjuran pasaran.
Ringkasaan laporan jualan sub-sektor runcit negara adalah seperti berikut:

Sub-sektor pasar raya naik 59.7% tahun ke tahun pada 2Q22.
Sub-sektor fesyen dan aksesori canak 152.8%.
Sub-sektor produk bayi dan kanak-kanak tambah 65%.
Sub-sektor farmasi raih 31.5%.
Sub-sektor penjagaan diri lonjak 79.8%.
Sub-sektor perabot, pembaikan rumah serta elektrik dan elektronik cambak 81.9%.
Sub-sektor kedai khusus (kedai foto, kedai barangan sukan, kedai alat muzik, kedai optik, kedai peralatan kesihatan, kedai seni dan kraf serta kedai jualan langsung) macu 91.2%.

Dalam pada itu, RGM mengemas kini unjuran pertumbuhan industri runcit Malaysia setahun penuh pada 31.7% daripada 13.1% tatkala Persatuan Peruncit Malaysia dan Persatuan Rantaian Runcit Malaysia meramalkan pertumbuhan 61.7% bagi 3Q.


Sejauh mana YEN akan melemah? bergantung pada Dollar

Dollar AS telah membuatkan kebanyakan mata wang utama dunia meningkat tinggi tetapi hanyalah untuk sementara sahaja, termasuk YEN Jepun. Dolar-Yen kini menerjah ke paras tertinggi dalam enam tahun apabila menyentuh harga 106,46 pada hari Selasa.
Ini telah membangkitkan kemarahan Menteri Kewangan Taro Aso dan Menteri Ekonomi Akira Amari, yang mendakwa kejatuhan matawang Yen untuk waktu seterusnya bakal menyaksikan matawang Negara matahari terbit tersebut menjadi tidak stabil dan akan menjejaskan ekonomi Negara tersebut.
 Para penganalisis pula menjangkakan bahawa matawang Yen akan terus ditekan seiring dengan kenaikan mendadak Dollar Indeks yang menghampiri paras tertinggi awal tahun 2013.


Aduhai! Ingatkan AUD/USD Nak Mula Terbang Dah, Rupanya Sambung Terjun Lagi

Perhatikan pergerakan harga pada carta pasangan mata wang AUD/USD di awal minggu ini.
Selepas pergerakan bearish yang jelas harga sejak penghujung minggu lalu, kemudiannya terdapat corak kenaikan awal harga sehingga ke sesi Asia pada Selasa semalam membuatkan pelabur tertanya-tanya adakah ini petanda untuk trend berubah arah?
Jangkaan meleset setelah kenaikan harga terbantut di paras rintangan 0.72300 sebelum harga mula paparkan penurunan semula pada sesi Eropah bersambung ke sesi New York semalam.
Kenaikan harga juga dilihat terhalang oleh paras halangan Moving Average 50 (MA50) pada rangka masa 1 jam yang memberi petunjuk bahawa harga masih bergerak dalam trend bearish.
Penurunan harga semalam menuju ke paras sasaran di zon support 0.71000 namun belum lagi mencecah zon tersebut harga telah membuat kenaikan semula pada pembukaan sesi Asia awal pagi ini (Rabu).
Kenaikan harga sehingga ke awal sesi Eropah petang ini dilihat menguji paras rintangan 0.71800 dan turut menguji sekali lagi halangan MA50.
Dengan pengukuhan berterusan US dolar, berkemungkinan besar majoriti pemain pasaran masih menjangkakan harga untuk menyambung penurunan lebih rendah.
 Zon tumpuan pada support 0.71000 bakal menjadi tumpuan untuk diuji harga bagi penurunan yang diteruskan.
Sekiranya zon support tersebut berjaya ditembusi, sasaran seterusnya akan beralih kepada zon sekitar 0.7000 yang sebelum ini menjadi tumpuan yang juga menjadi support pada dagangan Disember 2021 dan juga Januari lalu.
Namun trend harga mula berubah, kenaikan harga bakal menguji sekali lagi rintangan tumpuan semalam iaitu pada 0.72300.
Kenaikan lebih tinggi bakal menuju sehingga ke zon 0.73600 atau seterusnya pada tumpuan 0.74400 untuk trend bullish yang lebih jelas.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Penerangan Lanjut Komen Hawkish Haldane Yang Menyokong GBP

Ketua Penganalisis Ekonomi Bank of Engalnd (BoE) Andy Haldane menjelaskan kesan-kesan mengekalkan polisi monetari dan mengetatkan polisi lebih awal dalam ucapannya hari ini.
Haldane merumuskan risiko pengetatan polisi lebih awal telah berkurangan di mana pertumbuhan dan inflasi menunjukkan pengukuhan lebih dari jangkaan.
Jika kadar faedah ditangguhkan terlalu lama, ini akan menyebabkan kenaikan kadar yang lebih mendatar selepas itu. Pendapat beliau bertentangan dengan jangkaan MPC (Monetary Policy Committee) bahawa kadar faedah perlu dinaikkan secara terhad dan beransur-ansur.
 Secara keseluruhan, Haldane merumuskan pengurangan rangsangan yang ditambah tahun lalu adalah bersesuaian dengan data-data ekonomi yang dijangka menepati ramalan di masa hadapan.
Beliau menjelaskan sebab tidak mengundi kenaikan kadar dalam mesyuarat minggu lalu adalah disebabkan kurangnya tekanan ke atas kepada gaji dan kebarangkalian ekonomi yang semakin perlahan secara mendadak.
Selan itu, beliau juga menyatakan tindakan kepada pengurangan rangsangan adalah bersesuaian pada separuh kedua 2017 yang akan memberi isyarat meyakinkan dalam ekonomi.
Matawang Gbp tertekan selepas komen oleh Gabenor Carney pada Selasa, bahawa ini bukanlah masanya untuk menaikkan kadar faedah, khususnya dengan tekanan inflasi dalam ekonomi domestik yang masih terhalang.


Matawang Utama Hentikan Kenaikan, Apa Pula Yang Jadi Ni?

Matawang utama berhenti mencatatkan kenaikan ketika pelabur kini tertanya-tanya mengenai isu Evergrande yang masih berdiam diri untuk pembayaran faedah ke atas ‘offshore bonds’ atau juga dikenali sebagai ‘international bonds’.
Terdahulu, Evergrande telah mengumumkan akan membuat pembayaran faedah pada ‘onshore bonds’ (domestik), dan ini telah membuatkan pelabur lega dengan kemelut yang menimpa syarikat itu.
Bagaimanapun, sebilangan pemegang ‘offshore bonds’ pula mengatakan bahawa mereka belum menerima pembayaran faedah $83 juta yang berakhir pada hari Khamis dan $43.5 juta pada minggu depan. Kedua-duanya mempunyai tempoh 30 hari sebelum dianggap sebagai ‘default’.
Ini membuatkan dagangan matawang utama menghentikan kenaikan yang diperoleh daripada sentimen ini, terutamanya matawang sensitif risiko dolar Aussie dan New Zealand.
 Sementara dolar greenback pula sedikit meningkat dengan indeks dolar diniagakan stabil pada 93.14 berbanding pesaing utamanya.
Perubahan pergerakan ini juga mungkin disebabkan oleh pengambilan untung oleh pemain pasaran menjelang penutup dagangan hujung minggu.
Matawang pound didagangkan stabil di sekitar harga 1.3710 berbanding US dolar, disokong oleh kenyataan positif dari bank of England yang meningkatkan harapan pelabur untuk kenaikan kadar faedah lebih awal dari dijangkakan.
Euro pula sedikit berubah, masih bertahan pada keuntungan semalam yang diraih dari penyusutan US dolar, dengan diniagakan sekitar harga 1.1730 berbanding USD.


Mengapa Forex Trader Perlu Ambil Cakna Isu Tarif?

Seperti yang diketahui ramai, terdapat banyak isu tarif yang tercetus antara negara kuasa besar dunia seperti China dan Amerika Syarikat. Kini, kita digemparkan pula dengan tarif yang bakal dikenakan oleh Amerika Syarikat terhadap Eropah.
Selain itu, kita juga banyak mendengar rungutan daripada orang ramai apabila kerajaan mula mengumumkan cukai baharu atau pun menaikkan kadar cukai sedia ada. Apa sudah jadi? Mengapa terlalu besar isu cukai yang meniti di media massa dan media cetak ini?
Terdapat banyak persoalan yang diutarakan tentang cukai. Apa fungsi cukai? Benarkah cukai menjadi penentu kepada suka dan duka forex traders?
Tarif atau lebih dikenali sebagai cukai kastam dikenakan oleh kerajaan negara pengimport ke atas barangan yang merentasi sempadan negara.
 Cukai ini berperanan untuk meningkatkan hasil atau melindungi industri tempatan. Perlindungan ini bertujuan untuk mendorong pengeluaran dalam industri domestik berbanding eksport dan meningkatkan penghasilan barangan ‘substitutes’ akibat daripada permintaan yang tinggi.
Apakah pula kaitan cukai dengan forex traders?
Cukai yang dikenakan dalam sesebuah negara merupakan salah satu faktor penting dalam pasaran matawang. Jika cukai yang dikenakan adalah tinggi, maka lambakan wang dalam pasaran berkurangan menyebabkan kenaikan nilai matawang. Justeru itu, forex trader dapat merebut peluang keemasan ini dengan mengaut keuntungan berganda.
Sebaliknya, jika kerajaan mengumumkan penurunan kadar cukai akan mendorong kepada kuasa beli rakyat yang tinggi. Oleh itu, terdapat banyak peredaran wang di pasaran yang boleh menyebabkan berlakunya inflasi serta menurunkan nilai matawang.
Oleh yang demikian, forex traders perlu cakna dan ambil tahu tentang isu cukai yang tercetus supaya dapat trade forex sambil tersenyum.


Apa Nasib GBP/USD Menjelang Mesyuarat Polisi BOE Minggu Ini?

Pergerakan harga pada carta pasangan mata wang GBP/USD pada pembukaan pasaran November lebih mendatar selepas penurunan agresif harga pada penutup dagangan Oktober Jumaat lalu sekitar 130 pips.
US dolar dilihat memberi tekanan kepada Pound pada penghujung minggu lalu dengan data perbelanjaan pengguna mencatatkan bacaan positif namun kembali bergerak perlahan semula pada awal minggu menjelang mesyuarat FOMC dan laporan pekerjaan NFP Amerika Syarikat (AS).
Sementara, pelabur semakin berwaspada terhadap dagangan Pound menjelang keputusan mesyuarat polisi bank pusat England (BOE) selepas jangkaan untuk pengetatan polisi yang bakal dilaksanakan.
Selain itu juga, ketidaktentuan Brexit menjadi faktor semasa yang menggugat kestabilan mata wang Pound ekoran krisis perairan melibatkan UK dan Perancis baru-baru ini.
Setakat dagangan minggu lalu, harga pada carta GBP/USD telah susut dari zon rintangan 1.38300 sehingga ke paras 1.36500 sehingga Isnin semalam yang menjadi paras support semasa harga.
Gagal untuk tembus ke paras lebih rendah, harga menunjukkan peningkatan semalam dari support 1.36500 sekitar 50 pips kenaikan sebelum susut semula ke support tersebut sehingga bersambung pada dagangan awal sesi Asia pagi ini (Selasa).
Sekiranya pelabur terus hilang keyakinan terhadap Pound, harga berkemungkinan boleh susut lebih rendah di bawah support 1.36500 dan menuju ke support utama harga sebelum ini sekitar 1.35700.
 Penurunan ke paras tersebut akan mencatatkan sekitar 80 pips pergerakan pada trend bearish di carta GBP/USD menjelang mesyuarat polisi BOE.
Sekiranya harga berjaya membuat kenaikan dari zon 1.35600, zon SBR (support become resistance) sekitar 1.37200-1.37400 akan kembali diuji semula untuk memberi isyarat awal perubahan trend bullish.
Paras halangan Moving Average 50 (MA50) pada rangka masa 1 jam juga akan memberi petunjuk pergerakan menaik harga akan bermula sekiranya harga berjaya menembusinya.
Kenaikan lebih tinggi berkemungkinan akan menuju semula ke paras ketinggian 1.38300 untuk harga menguji semula zon rintangan utama tersebut.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Positif Pasaran Bakal Lonjakkan Semula Harga Pada Dagangan EUR/USD?

Data tuntutan pengangguran Amerika Syarikat yang diterbitkan pada sesi New York semalam kekal catat bacaan yang tinggi pada 5.2 juta menjadikan jumlah keseluruhan tuntutan untuk 4 minggu terakhir lebih 22 juta.
Namun US dolar dilihat masih bergerak kukuh pada sesi New York semalam dengan sentimen pasaran berisiko terus menyokong dagangan safe-haven tersebut dalam pasaran.
Namun, pergerakan US dolar pada sesi Asia kembali mempamerkan penyusutan susulan terdapat laporan positif berkenaan isu COVID-19 di mana keberkesanan ubat yang digunakan hospital di Chicago telah menyembuhkan pesakit yang terkena jangkitan.
Kes jangkitan di Amerika Syarikat masih lagi tinggi dengan jumlah kematian telah melebihi angka 34,000 mangsa. Namun, Presiden Donald Trump telah mempertimbangkan untuk membuka semula ekonomi dengan pengoperasian di 29 buah negeri dengan alasan mereka telah melepasi fasa kemuncak pandemik.
Di Eropah pula, kes jangkitan masih lagi tinggi di Itali dan Sepanyol. Jerman pula kini merangka strategi untuk langkah berkurung.
Bagi pergerakan harga untuk matawang Euro dan US dolar, harga pada carta EUR/USD semalam telah menyambung penurunan pada hari sebelumnya.
Harga mencatatkan penurunan harian hampir 100 pips menuju ke zon RBS (resistance become support) dengan paras terendah dicecah sekitar 1.0816.
 Namun, dengan sentimen pasaran yang sedikit pulih telah melemahkan US dolar dan melihatkan harga kembali membuat kenaikan pada sesi Asia pagi ini.
Kenaikan harga dilihat akan menguji paras halangan Moving Average 50 (MA50) untuk 1 jam pergerakan harga di carta EUR/USD sebelum kembali menyambung penurunan semula.
Namun jika harga terus membuat kenaikan lebih tinggi, harga akan kembali menuju zon SBR (support become resistance) di atas paras 1.0920.
Penurunan lebih rendah yang diteruskan pula bakal melepasi paras terendah harian semalam sebelum harga menuju ke zon support di paras 1.0770.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


EUR/USD Berlegar Di Zon $1.1600 Menjelang Terbitan Data Inflasi AS

Matawang USD pamerkan pergerakan yang bercampur setelah pelabur mengambil langkah berwaspada menjelang terbitan data inflasi Amerika Syarikat (AS) pada sesi New York malam ini.
Kebanyakan penganalisis menjangkakan bahawa terbitan data inflasi AS tersebut bakal diterbitkan dengan bacaan memberangsangkan bagi bulan ke-2 berturut-turut.
Data indeks harga pengeluar (PPI) yang dikeluarkan dengan bacaan yang meningkat pada sesi New York semalam sama sekali boleh mendorong pelabur untuk menyaksikan peningkatan pada data inflasi malam ini pula.
Perkembangan bagi mata wang Eropah, kenyataan ahli penggubal polisi ECB, Klass Knot yang memberi petunjuk bahawa kadar faedah mungkin tidak akan dinaikkan sehingga 2022 dijangka akan mempengaruhi nilai Euro untuk terus lemah sehingga penghujung tahun.

Melihat kepada carta harga pasangan matawang EUR/USD, harga tampaknya bergerak sedikit agresif dengan pergerakan didorong oleh beberapa data yang bercampur pada sesi dagangan Selasa.
Penurunan itu telah pun menguji paras rintangan Moving Average 50 (MA50) serta paras sekitar 1.15700 sebelum kembali melonjak untuk hampir tembusi paras 1.16000 pada sesi New York semalam.
 Namun pergerakan harga masih lagi didagangkan di atas paras rintangan MA50 dan kekal berlegar di dalam zon SBR (support become resistance) 1.16000 bagi memberi bayangan trend bullish.
Jikalau kenaikan yang lebih garang berjaya dilakukan pada sesi dagangan hari ini (Rabu), pelabur mungkin akan melihat lonjakan untuk menguji zon rintangan dan paras tertinggi pada 1.17000.
Dalam masa yang sama, pelabur juga akan menilai reaksi pergerakan harga pada paras tersebut bagi mengeluarkan jangkaan sama ada harga bakal berupaya untuk kekal terbang atau pun sebaliknya.
Akan tetapi sekiranya harga kembali memapar terjunan bakal memperlihatkan penurunan ke paras terendah bagi 2021 sekitar 1.15135 sebelum kebarangkalian akan susut ke paras lebih rendah.
Penurunan yang ketara berkemungkinan akan mengatasi paras terendah berkenaan untuk memasuki zon sokongan 1.15000 dan dijangka mungkin bakal memberi isyarat awal perubahan trend.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pound Berisiko, GBP/USD Menjunam 120 Pips!

Menuju penghujung minggu, Pound Sterling terus pamerkan penyusutan selepas data-data ekonomi tumpuan gagal menyokong pengukuhan mata wang Britain itu.
Pergerakan harga pada carta pasangan mata wang GBP/USD dilihat kembali membuat penurunan semula selepas lonjakan ketara harga di awal minggu mencapai ke paras rintangan 1.40000.
Harga yang kembali bergerak di bawah paras halangan Moving Average 50 (MA50) pada rangka masa 1 jam pergerakan harga turut memberi isyarat untuk penurunan lebih rendah harga.
Seperti pada dagangan Khamis semalam juga, harga menguji halangan MA50 sebelum menjunam sekitar 120 pips sehingga ke zon RBS (resistance become support) 1.38300 semula.
Selain tekanan oleh pengukuhan US dolar, kejatuhan harga juga terkesan oleh laporan bahawa Suruhanjaya Eropah sedang bersedia untuk mengambil tindakan undang-undang terhadap syarikat vaksin AstraZeneca kerana kegagalan memenuhi penghantaran jumlah dos vaksin seperti persetujuan kontrak sebelum ini.
Kebimbangan tersebut turut mendorong penyusutan ketara Pound yang membuatkan pelabur lebih berwaspada.

 Namun pada sesi Asia hari ini, harga sedikit meningkat dari paras 1.38300 dengan pergerakan yang lemah.
Penurunan harga dijangkakan akan ke paras lebih rendah namun zon RBS 1.38300-1.38000 masih perlu diuji dan ditembusi.
Harga yang berjaya melepasi zon tersebut dilihat akan menuju semula ke zon support pada 1.37000 berkemungkinan bersambung pada dagangan di minggu berikutnya.
Kenaikan harga pula dilihat akan menguji paras 1.39000 sebelum kenaikan yang diteruskan menguji paras rintangan 1.4000 yang masih gagal ditembusi sejak dagangan Mac lalu.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sentimen Terkini Pasaran Forex Menjelang Keterangan Powell di Kongres A.S.

Selepas membuat kejatuhan pada awal dagangan hari Selasa, US dollar kini membuat pemulihan secara keseluruhan sejak awal sesi London dan berterusan ke awal sesi New York. US dollar kini adalah matawang kedua terkuat di belakang Swissy (CHF).
Kini tumpuan pasaran akan terarah kepada keterangan Jerome Powell (Pengerusi Fed) di Kongres Amerika Syarikat. Terlebih dahulu beliau akan membacakan kenyataan bertulis pada pukul 10 malam nanti sebelum berhadapan dengan soalan-soalan dari ahli Kongres. Pasaran akan fokus kepada komen beliau tentang ekonomi dan polisi monetari.
Tidak ada pemangkin yang jelas menyokong kepada kenaikan matawang Greenback ketika ini di mana lonjakan oleh matawang US dollar bermula sekitar pukul 7 petang tadi. US dollar dilihat jelas membuat kenaikan berbanding Euro, GBP, Yen dan CAD.
Indeks US dollar yang mengukur kekuatan matawang greenback berbanding enam matawang yang lain membuat kenaikan 0.20% setakat pada pukul 9.29 malam.
 Major pair seperti EUR/USD setakat ini membuat penurunan 0.10% di mana GBP/USD menjunam 0.52%. USD/JPY setakat ini pula naik 0.33%, USD/CAD naik 0.30% dengan USD/CHF membuat penurunan 0.07%. Pair AUD/USD dan NZD/USD pula masing-masing jatuh 0.28% dan meningkat 0.28% setakat ini.
Matawang paling kuat setakat ini adalah CHF dan USD dan matawang paling lemah adalah GBP. Dengan menggabungkan matawang paling kuat dan lemah, pair GBP/CHF dan GBP/USD masing-masing jatuh sebanyak 0.61% dan 0.52%.
Swissy mendapat permintaan tinggi apabila Eropah kini berhadapan dengan sentimen yang berisiko. Sentimen Risk-Off ini juga telah menyebabkan matawang berkadar faedah tinggi tertekan dengan AUD paling banyak membuat penurunan.
Data pekerjaan dari UK yang dikeluarkan pada petang tadi agak neutral dengan kadar purata gaji menepati jangkaan pasaran. Manakala kadar pengangguran juga masih mencatat 4.2%. Sebagai matawang yang paling banyak mendapat tekanan sejak 3 jam lepas, GBP ditekan oleh dua faktor iaitu komen Gabenor Carney dan juga perkembangan politik UK.


Analisis GOLD – Penurunan Harga Emas Belum Tembus Paras Sokongan $1,850

Meneliti pergerakan harga emas pada dagangan semalam melihatkan harga turun menjejak ke paras sokongan ketika terjunan pada awal minggu lalu.
Pada carta harga XAU/USD yang mengukur harga emas berbanding US dolar, dapat dilihat harga telah menunjukkan penurunan sepanjang minggu selepas gagal melepasi kenaikan ke paras 1900.00.
Pelabur mula menerima isyarat trend penurunan selepas harga bergerak di bawah paras halangan Moving Average 50 (MA50) pada rangka masa 1 jam harga sehingga harga menuju ke zon support 1850.00 pada dagangan semalam.
Namun penurunan gagal diteruskan lebih rendah sebelum menunjukkan kenaikan semula pada kadar yang perlahan.
Harga emas kekal dipacu oleh sentimen tidak menentu pasaran yang turut dipengaruhi oleh pergerakan US dolar.
US dolar pula memberi reaksi terhadap perkembangan langkah rangsangan ekonomi Amerika Syarikat (AS) selepas rundingan tertangguh sebelum pilihan raya Presiden lagi. Pemimpin Majoriti Senat bakal meneruskan kembali rundingan bersama Demokrat.
 Namun, turut menjadi kebimbangan apabila Setiausaha Perbendaharaan AS, Steven Mnuchin menyatakan bahawa bantuan pinjaman kecemasan CARES tidak akan dilanjutkan.
Faktor-faktor sebegini akan dipantau pelabur bagi menilai pergerakan harga mata wang dan komoditi seperti emas.
Kenaikan harga pada hari ini dilihat perlahan menguji paras halangan MA50 dengan jangkaan paras rintangan terhampir yang akan menjadi tumpuan adalah pada 1875.00.
Melepasi paras tersebut akan mendorong harga kembali semula ke paras tumpuan 1900.00.
Namun jika harga berjaya turun lebih rendah menembusi zon support 1850.00, pelabur berkemungkinan meletakkan sasaran harga sehingga ke paras 1800.00.
Lihat gambar carta harga XAU/USD di bawah untuk rujukan analisis teknikal anda.


Apa Jangkaan Untuk Pergerakan USD/JPY Hari Ini?

Awal dagangan sesi Eropah menyaksikan penurunan pada hasil perbendaharaan Amerika Syarikat (AS) yang akan mendorong penyusutan berterusan US dolar dalam pasaran.
Pergerakan harga pada sesi Asia dan Eropah lebih perlahan, namun pelabur berwaspada menantikan jangkaan pergerakan lebih agresif harga pada sesi New York sebentar lagi.
Carta harga pasangan mata wang USD/JPY semalam turut melihatkan penurunan harga melepasi paras 110.00.
Harga yang bergerak di bawah paras halangan Moving Average 50 (MA50) pada rangka masa 1 jam turut memberi isyarat untuk penurunan lebih rendah harga.
Pelabur juga berhati-hati untuk pergerakan US dolar menjelang minit mesyuarat FOMC untuk meneliti butiran lanjut pada mesyuarat oleh Federal Reserve (Fed) yang terbaru.
 Zon harga sekitar 110.00-109.400 akan diberi tumpuan oleh pelabur untuk melihat reaksi harga pada zon penting ini sebelum mendapatkan isyarat lebih jelas arah pergerakan selanjutnya.
Sekiranya harga berjaya pantul membuat kenaikan semula dan melepasi halangan MA50, berkemungkinan harga akan meneruskan trend bullish sebelum ini dengan paras rintangan 111.00 akan diuji.
Sebaliknya jika harga jatuh lebih rendah dari zon tersebut, penurunan harga akan dijangkakan untuk menuju sehingga ke zon support 108.500-108.200.
Lihat gambar carta pasangan mata wang USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Eksport Australia Meningkat, Disumbang oleh Pengukuhan Harga Komoditi

Lebihan perdagangan (trade surplus) ekonomi Australia meningkat lebih dari jangkaan pada Februari dengan penyusutan import dan eksport yang semakin meningkat.
Trade surplus Australia mencatatkan A$3.57 billion pada Februari naik dari A$1.5 billion lebihan pada bulan sebelum, seperti yang dilaporkan oleh Jabatan Statistik pada Selasa. Jangkaan bagi data kali ini ialah lebihan dagangan meningkat kepada A$1.8 billion.
Eksport pada Februari meningkat 1% selepas susut 3% pada bulan Januari. Manakala import pula jatuh 5% berbanding kenaikan 4% pada Februari.
 Data positif pada Februari disumbangkan oleh kenaikan mendadak harga komoditi arang dan biji besi sepanjang separuh kedua tahun lalu. Negara yang dipacu oleh komponen eksport ini berkembang 1.1% pada suku keempat dan berjaya mengelak kemelesetan pada suku ketiga.
Pertumbuhan ekonomi sepanjang tahun lalu disebabkan pelonggaran peraturan dalam ekonomi, dan juga hubungan dagangan dengan China, ekonomi kedua terbesar dunia. Australia adalah negara yang paling banyak mendapat faedah perdagangan dari China, di mana kedua-dua negara membuat perjanjian perdagangan bebas pada Disember 2015.
Bank Pusat Australia (Reserve Bank of Australia, RBA) akan mengumumkan penetapan kadar faedah pukul 12.30 tengah hari nanti. Kadar faedah dijangka dikekalkan di paras semasa 1.5%.
Aud/Usd naik hampir 30 pip selepas data imbangan perdagangan ini dikeluarkan pukul 9.30 pagi tadi.


Analisis GOLD – Mendebarkan! Harga Emas Mendatar Dari Awal Minggu

Pelabur emas kekal berwaspada untuk dagangan komoditi itu sejak awal minggu ini yang masih memaparkan pergerakan harga yang agak mendatar.
Dipengaruhi oleh pergerakan mata wang US dolar, pelabur berwaspada dengan pandangan bercampur oleh penggubal polisi Federal Reserve (Fed) untuk penetapan dasar monetari mereka seterusnya.
Ini berikutan oleh laporan data pekerjaan NFP Amerika Syarikat (AS) yang diterbitkan Jumaat lalu memaparkan bacaan yang agak bercampur walaupun pertambahan pekerjaan pada Mei adalah jauh lebih tinggi berbanding ramalan.
Pada carta harga XAU/USD yang mengukur nilai emas berbanding US dolar menyaksikan pergerakan mendatar harga emas dalam julat antara 1965.00 hingga 1955.00.
Pelabur meletakkan jangkaan untuk harga emas pamerkan lonjakan berikutan harga masih bergerak di atas paras sokongan Moving Average 50 (MA50) pada rangka masa 1 jam di carta XAU/USD tersebut.
Namun pada awal sesi Eropah hari ini (Rabu), harga sedikit menurun ke paras 1955.00 menguji sokongan MA50 dan reaksi harga diteliti pelabur.
Sekiranya harga melantun membuat kenaikan semula untuk kekal berlegar di atas sokongan MA50, paras ketinggian dicapai semalam berkemungkinan akan cuba untuk diatasi oleh harga.
 Seterusnya, harga dijangka untuk menyambung pendakian menuju zon rintangan pada 1980.00 yang menjadi penghalang harga bagi dagangan beberapa minggu kebelakangan.
Paras tumpuan 2000.00 menanti untuk disentuh semula sekiranya kenaikan harga masih berjaya diteruskan.
Sementara, jika penurunan harga di sesi Eropah hari ini berterusan hingga ke sesi berikutnya, zon 1950.00 dilihat akan diuji.
Jika tembus lebih rendah, harga dilihat berpotensi melepasi paras terendah dicecah minggu lalu sekitar 1932.00.
Seterusnya, harga emas bakal catatkan paras terendah terbaru 12 minggu dengan sasaran adalah menuju pada 1900.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Jualan Runcit Australia Merosot 0.1% Pada Mac

Jualan runcit di Australia merosot untuk dua bulan berturut-turut pada Mac. Jualan Mac iaitu petunjuk kepada perbelanjaan pengguna susut 0.1% berbanding jangkaan kenaikan 0.3% oleh pasaran.
Komponen jualan makanan meningkat 0.1%, di mana barangan isirumah dan pakaian merosot.
Dari segi wilayah, jualan semakin meningkat di New South Wales, Victoria, South Australia dan di ibu negara Ausralia  sendiri. Selain daripada wilayah-wilayah ini, merekod kemerosotan jualan.
 Dolar Australia jatuh 0.1% kepada 0.7376 sejurus data ini dikeluarkan.
Seperti kebanyakan negara maju, Australia banyak bergantung kepada perbelanjaan pengguna. Penggunaan adalah pemacu utama pemulihan ekonomi domestik pada suku keempat 2016 yang juga menjadi sebahagian besar daripada penyumbang pertumbuhan ekonomi Australia.
Bulan lalu, indeks runcit yang dikeluarkan menunjukkan jualan yang perlahan pada 2017. Indeks terbaru ini menjangka peningkatan dari tahun ke tahun adalah 2.8% pada Mac 2017 dan akan semakin perlahan pada suku kedua kepada 2.6%.


EUR/USD Bakal Turun Lebih Rendah Menuju Zon Harga 1.21000

Sentimen pasaran semasa kini masih memberi kelebihan terhadap dagangan US dolar untuk mengukuh di awal minggu ini.
US dolar bangkit dari paras terendah hampir 3 tahun yang dicecah minggu lalu selepas disokong oleh peningkatan hasil perbendaharaan Amerika Syarikat (AS) dan unjuran pertumbuhan ekonomi AS untuk tahun 2021 dan 2022.
Faktor tersebut kembali menarik minat pelabur untuk pembelian US dolar berbanding sebelum ini dengan jangkaan untuk mata wang tersebut susut ekoran rangsangan yang akan diperhebatkan di AS.
Pengukuhan US dolar jelas dilihat pada trend penurunan harga seperti yang dipamerkan pada carta pasangan mata wang utama EUR/USD.
Setelah mula menunjukkan corak awal penurunan pada penghujung minggu lalu, harga menyambung penurunan lebih rendah pada pembukaan dagangan minggu ini.
Jika diperhatikan penurunan harga semalam turut melepasi zon RBS (resistance become support) 1.21800-1.21500.
 Dagangan yang bersambung pada sesi Asia hari ini juga (Selasa) dilihat cuba untuk meneruskan penurunan lebih rendah di awal sesi.
Penurunan harga dijangka menuju ke paras sokongan harga di bawah 1.21000 pada zon RBS lebih rendah.
Namun jika harga berjaya melonjak melepasi 1.21800 dan juga paras halangan Moving Average 50 (MA50) pada rangka masa 1 jam pergerakan harga, berkemungkinan pelabur melihat sebagai isyarat perubahan trend bullish.
Kenaikan lebih tinggi harga yang diteruskan bakal menuju semula ke zon SBR (support become resistance) pada 1.22500.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Data Tempahan ‘US Core Durable-Goods’ Merosot, US Dolar Lemah

Sebentar tadi data ‘Core durable goods US’ yang dikeluarkan mencatatkan data yang negatif. Durables goods ialah barang-barang yang bukan digunakan secara terus dan boleh disimpan dalam jangka masa panjang contohnya mesin.
Data tempahan ‘US durable goods‘ naik 1.8% pada Januari yang merupakan catatan di atas jangkaan pasaran di sekitar 1.6%, tetapi data pada Dismeber telah dikaji semula dari penyusutan 0.5% kepada 0.8%.
Manakala data yang lebih penting iaitu tempahan ‘core durable goods‘ jatuh 0.2% pada Januari yang mana data sebelum ini telah dikaji semula kepada kenaikan 0.9% pada Disember. Manakala data ini pula di bawah jangkaan di mana pasaran meramalkan kenaikan 0.5%.
 Tempahan durable goods digunakan untuk melihat kekuatan sektor pembuatan US yang mewakili 12% daripada keluaran dalam negara kasar, KDNK negara ini.
Data kali ini dilihat agak mengecewakan dan tidak akan menambah tekanan kepada The Fed untuk mengetatkan polisi dalam masa terdekat kerana kurnagnya tempahan terhadap core-durable good.
US dolar melemah sejurus data ini dikeluarkan dengan Eur/Usd menguat dari 1.0580 ke paras 1.0602 ketika artikel ini ditulis. Manakala Usd/Jpy jatuh dari 112.48 ke paras 112.23 ketika ini.


Kesan Brexit Kepada Ringgit, garu kepala jugak nak depo ni.

Setelah keputusan referendum UK-EU semalam berpihak kepada Brexit, pasaran Asia juga terkena tempiasnya termasuk Malaysia.
Ringgit Malaysia dilihat menurun sebanyak 2.5sen kepada RM4.1207/Dollar pada 12:36pm semalam (24 Jun) dan ini adalah kerugian terbesar sejak Jun 1998.
Sebelum itu dilaporkan kenaikan tinggi 7 minggu iaitu RM3.9893/Dollar.
Ketidakpastian daripada kesan Brexit telah menyebabkan volatility yang kurang baik buat pasaran Asia, dan untuk Malaysia, skandal politik yang melibatkan Perdana Menteri menyebabkan pelabur-pelabur kurang yakin dengan Ringgit Malaysia.
 USD/MYR
Keputusan Brexit telah menyebabkan pasaran masuk ke mode “risk-off” menurut Winsoon Phoon, Penganalisa di Maybank Investment Sdn Bhd.
Risk-off bermaksud kebanyakan pelabur-pelabur besar akan ke pasaran yang risikonya rendah seperti bond.
Terus bersama MoshedFX untuk berita lanjut.


Eh! EUR/USD Melonjak Semula Menuju 1.19000

US dolar masih belum menunjukkan arah pergerakan yang jelas dengan dilihat bergerak lemah pada penghujung dagangan minggu ini.
Selain perkembangan bercampur di antara vaksin dan kes jangkitan virus, pelabur turut memantau perkembangan rangsangan ekonomi Amerika Syarikat (AS).
Dilaporkan pemimpin Senat Republik telah bersetuju untuk meneruskan rundingan pakej rangsangan ekonomi semula.
Sentimen politik di AS dilihat masih tidak stabil selepas berakhirnya pilihan raya Presiden AS yang menyaksikan kemenangna Joe Biden menewaskan Donald Trump.
Sementara US bergerak lemah, mata wang Euro berjaya kembali pamerkan lonjakan susulan tempias isu Brexit yang kembali positif memberi kesan peningkatan terhadap mata wang Eropah.
Walaupun kes jangkitan Covid-19 di Eropah masih di tahap membimbangkan yang sebelum ini memberi tekanan terhadap Euro, harga berjaya meningkat sepanjang sesi New York semalam.
 Pada carta harga pasangan EUR/USD, harga yang sebelum ini menampilkan corak awal penurunan harga kembali melonjak semula melepasi paras halangan Moving Average 50 (MA50) pada rangka masa 1 jam pergerakan harga.
Penurunan harga semalam ke paras sekitar 1.18200 kembali meningkat semula 60 pips ke paras 1.18800 dan menutup dagangan sesi New York di sekitar ketinggian tersebut.
Kenaikan harga dijangka akan menguji zon resistance 1.19000 yang masih gagal ditembusi sejak diuji minggu lalu dan juga minggu ini.
Jika harga berjaya menembusi zon resistance tersebut untuk ke paras lebih tinggi, paras ketinggian pada 1.20000 akan menjadi sasaran harga seterusnya.
Namun jika harga kembali membuat penurunan semula, paras terendah harian semalam sekitar 1.18200 akan diuji sebelum menuju pula ke zon tumpuan 1.18000.
Lihat gambar carta pasangan mata wang EUR/USD di bawah untuk rujukan analisis teknikal anda.


Pasaran Dalam ‘Mod Senyap’ Menjelang Sesi New York!

Pasaran kembali bergerak perlahan susulan dagangan menyuramkan yang dicatatkan pada awal minggu, memperlihatkan US dolar berlegar pada paras ketinggian 2 minggu.
Setelah meraih keuntungan pada awal minggu, indeks dolar berhenti daripada membuat kenaikan ketika tumpuan pelabur terus tertumpu pada perkembangan semasa mengenai Covid-19 di China.
Kebimbangan pelabur terus meningkat setelah Beijing mengeluarkan amaran mengenai keadaan yang semakin kritikal di bandar itu.
Sementara itu, dagangan mata wang utama dilihat lebih stabil susulan kerugian yang dialami pada Isnin.
 Euro berlegar pada sekitar paras terendah satu minggu ketika para pembuat dasar Bank Pusat Eropah (ECB) memberi petunjuk berbeza untuk langkah pengetatan akan datang.
Mata wang pound pula kembali memadamkan beberapa kerugian, namun pergerakannya kekal terbatas di tengah-tengah ketidaktentuan mengenai isu pasca-Brexit.
Ini susulan laporan terdahulu bahawa Perdana Menteri UK Rishi Sunak dikatakan tidak akan meneruskan hubungan perdagangan dengan Kesatuan Eropah (EU) yang bergantung pada undang-undang blok tersebut.
Hal ini mungkin membawa kepada pertelagahan seterusnya buat kedua-dua pihak, walaupun Brexit telah dicapai 2 tahun lalu.
Di sisi lain, dolar Aussie dan New Zealand didagangkan stabil dengan tumpuan pelabur terarah kepada mesyuarat polisi Reserve Bank of New Zealand (RBNZ) yang akan berlangsung pada Rabu.


Siap-siap Semua Trader, Data Inflasi AS Datang Gegar Pasaran!

Rentak yang sama terus dipamerkan pasaran mata wang di awal minggu ketika tumpuan pelabur kini terarah kepada terbitan data inflasi Amerika Syarikat.
Seperti minggu lalu, US dolar terus bergerak tidak menentu dengan memaparkan penurunan pada sesi Asia, dan melonjak semula pada sesi Eropah dan New York.
Bagaimanapun, secara keseluruhannya mata wang gergasi itu menunjukkan trend yang menurun di tengah-tengah jangkaan bahawa Federal Reserve (Fed) akan mengekalkan kadar faedahnya tidak berubah.
Meskipun begitu, pelabur juga akan bersiap sedia jika bank pusat itu mengambil langkah sebaliknya dengan menaikkan kadar faedah seperti Reserve Bank of Australia (RBA) dan Bank of Canada (BOC) minggu lalu.
Ekoran daripada itu, data inflasi pengguna AS yang akan dikeluarkan pada malam ini bakal diberi perhatian untuk mendapatkan petunjuk kepada langkah Fed yang seterusnya.
Indeks harga pengguna (CPI) tahunan AS dijangka akan mencatat penurunan lebih lanjut pada bulan Mei kepada 4.1% daripada 4.9% yang dicatatkan sebelumnya.
 Menjejaki pergerakan mata wang secara meluas, indeks dolar yang mengukur kekuatan dolar greenback didagangkan sedikit susut pada sekitar harga 103.58.
Sementara mata wang euro dan pound pula didagangkan sedikit lebih rendah dari paras ketinggian masing-masing iaitu tiga minggu dan lima minggu yang dicapainya pada sesi Eropah semalam (Isnin).
Tumpuan pelabur pound hari ini tertumpu kepada keluaran data pekerjaan UK pada sesi Eropah akan datang.
Di sisi lain, dolar Aussie diniagakan mengukuh sekitar paras terkuat lima minggunya berbanding greenback, manakala dolar New Zealand mendatar di paras ketinggian tiga minggu.
Selain itu, mata wang yen tidak memaparkan banyak perubahan, dengan harga terus bergerak mendatar menuju mesyuarat polisi Bank of Japan (BOJ) pada hari Jumaat.
Anda juga boleh mengintai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Sentimen Terkini Pasaran Forex Pada Sesi Dagangan Asia

Matawang US dolar mengukuh berbanding matawang yen pada hari Isnin walaupun dihimpit dengan sentimen perang perdagangan antara US-China.
Matawang US dolar mengukuh sebanyak 0.04% berbanding yen pada paras 106.31 setakat jam 9.40 a.m.
Matawang US dolar telah mengukuh berbanding matawang yen sejak minggu lepas berikutan terdapat tanda-tanda positif bahawa China dan U.S sedang menjalankan kerjasama di sebalik tabir bagi mengelakkan hal yang tidak ingini berlaku dan terdapat harapan bahawa ada perhubungan diplomatik dengan Korea Utara berkenaan program nuklear.
Menurut penganalisis, pengukuhan US dolar berbanding matawang yen akan terbatas dalam jangka waktu yang singkat ini.
 China telah melakukan tindak balas terhadap pengenaan cukai oleh U.S dengan meningkatkan 25% cukai tarif ke atas 128 produk U.S termasuk barangan arak, beberapa jenis buah-buahan dan kacang.
Buat masa ini, pasaran belum memberi apa-apa reaksi besar terhadap pengumuman dan dalam masa yang sama Beijing telah memberi amaran terhadap tindakan tersebut.
Menurut Okagawa, walaupun ekuiti China jatuh dalam sektor ini, akan terdapat pergerakan risk-off dalam pasaran.
Indeks U.S dolar jatuh sebanyak 0.18% iaitu kepada bacaan 89.59 setakat jam 9.40 a.m


Mengejutkan! Dalam Diam USD/JPY Papar Aksi Mengerikan

Pelabur tampaknya menerima kejutan dengan memperlihatkan harga pada carta pasangan matawang USD/JPY memapar terjunan harian menghampiri 250 pips pada ketika penutup dagangan minggu lalu.
Yakni penurunan itu juga telah pun melepasi paras halangan Moving Average 50 (MA50) serta hampir sahaja mencecah paras terendah 7 minggu sekitar 112.725 yang pernah dicatatkan di awal November.
Namun pergerakan harga turut kembali pamer pendakian pada penghujung sesi sebelum membentuk ‘gap’ di kala dagangan hari ini (Isnin) untuk menggapai zon SBR (support become resistance) 114.000.
Nampaknya matawang Yen lebih memperoleh manfaat daripada situasi sentimen pasaran yang agak berisiko di kala penyebaran wabak Covid-19 ke seluruh negara dengan penemuan varian terbaharu.
Hal terbabit sama sekali telah memberi pacuan kepada Yen untuk kukuh pada penghujung November di samping turut disokong oleh kejatuhan dari hasil perbendaharaan 10 tahun Amerika Syarikat (AS).
Manakala matawang USD pula sedikit terpeleot setelah didorong aktiviti pengambilan untung (profit taking) setelah terus cemerlang mempersembah aksi yang menggerunkan pada dagangan November.
 Bagaimanapun zon SBR itu dilihat telah pun mengekang harga daripada terus melonjak untuk kembali menutup ‘gap’ yang dibuat serta kebarangkalian tinggi bakal menguji semula paras terendah 112.725.
Pelabur juga mungkin akan menyaksikan pergerakan harga mampu untuk terus susut dalam jangkaan bakal mencecah zon sokongan pada 112.000 yang mana ia pernah menjadi zon tumpuan sebelum ini.
Dengan nada berbeza, zon SBR 114.000 dijangka akan sekali lagi menjadi fokus utama pelabur sebagai zon yang bakal dicapai terlebih dahulu sekiranya harga berjaya untuk kembali memaparkan kenaikan.
Kenaikan berikutnya pula akan menyaksikan pergerakan harga berupaya menuju ke zon SBR 114.460 sebelum jangkaan mampu untuk menguji semula paras yang lebih tinggi untuk membuat trend bullish.
Lihat gambar carta harga pasangan matawang USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Nikkei PMI Jepun Menghampiri Paras Tertinggi Tiga Tahun Lalu

Petunjuk awal sektor pembuatan Jepun mengukuh pada Januari, sati isyarat pemulihan dalam sektor perkilangan negara ini.
Indeks ‘purchasing managers‘ sektor pembuatan (flash Markit/Nikkei flash manufacturing purchasing managers’ index, PMI) merekodkan bacaan 52.8 pada Januari, meningkat dari 52.4 pada Disember. Bacaan kali ini juga lebih tinggi dari jangkaan pasaran 52.4 dan yang tertinggi sejak tiga tahun lepas.
 Bacaan di atas 50 menunjukkan peningkatan dalam sektor tersebut, dan sebaliknya pula jika bacaan di bawah 50. Bacaan pada Januari adalah yang ke-lima berturut-turut bacaan merekodkan di atas 50.
Menurut penganalisis ekonomi di IHS Markit Amy Brownbill, “Sektor pembuatan mengukuh dalam kadar tertinggi  sejak tiga tahun lalu yang disokong oleh peningkatan dalam pengeluaran dan tempahan baru. Peningkatan dalam tempahan baru dipandu oleh peningkatan mendadak permintaan global. Oleh sebab itu, tekanan inflasi meningkat ke paras tertinggi sejak Mac 2015.”
Walaupun begitu, ekonomi Jepun dijangka akan terus berada dalam ketidaktentuan domestik. Perbelanjaan isirumah yang lemah dan kelemahan inflasi akan terus menghalang pertumbuhan ekonomi meningkat dari 0.8% pada 2017 seperti yang dikeluarkan oleh IMF.


Permulaan Minggu yang Agak Malang Buat US Dollar

US Dollar jatuh hampir 1 peratus berbanding Yen pada Isnin berikutan kebimbangan terhadap dasar oleh Donald Trump yang dikhuatiri bakal mencetuskan perang perdagangan dengan China. Selain itu,rundingan semula NAFTA dan TPP juga akan menambah kawalan terhadap perdagangan global.
USD/JPY merosot kepada 0.87 peratus. Sementara itu pair AUD/USD dan GBP/USD masing-masing meningkat sebanyak 0.15 peratus dan 0.37 peratus.
USD/JPY, 30 minit
AUD/USD, 30 minit
 GBP/USD, 30 minit
US Dollar Index yang mengukur kekuatan US Dollar berbanding matawang lain kali terakhir dinilai menjunam sebanyak 0.14 peratus. Indek ini telah meningkat sebanyak 3.5 peratus sejak kemenangan Trump di dalam pilihanraya yang lepas.
Namun begitu, indeks ini telah merosot sebanyak 1.49 peratus berikutan kebimbangan terhadap pendirian Trump baru-baru ini yang menyifatkan bahawa matawang itu melonjak terlalu kuat.
Dalam masa yang sama, ucapan Mario Draghi juga amat dinantikan oleh pasaran minggu ini.
Mario Draghi Beri Amaran Buat Mana-Mana Negara yang Berhajat Meninggalkan Zon Euro!


BOE Terciduk Lagi Dengan Data Pekerjaan UK!

Sesi pasaran Eropah tertumpu pada laporan pekerjaan di UK yang menyaksikan kadar pengangguran kekal tidak berubah pada 3.7% dalam tiga bulan terakhir 2022.
Pun begitu, apa yang lebih menjadi tumpuan pelabur adalah angka pertumbuhan gaji yang menjadi penunjuk utama kepada inflasi pengguna.
Gaji tidak termasuk bonus meningkat sebanyak 6.7% dalam tempoh Oktober hingga Disember, melebihi jangkaan pasaran untuk mengekalkan kenaikan sebanyak 6.5%.
Bacaan tersebut juga merupakan catatan tertinggi sejak rekod bermula pada 2001.
Namun begitu, pertumbuhan gaji termasuk bonus mencatatkan peningkatan paling perlahan sejak Julai dengan kenaikan 5.9% pada asas tahunan berbanding 6.5% sebelumnya.
 Selain itu, angka tuntutan pengangguran dilaporkan menurun sebanyak 12,900 pada Januari, berbanding peningkatan 19,700 pada bulan sebelumnya.
Kadar pertumbuhan gaji di Britain sering diteliti oleh Bank of England (BOE) untuk mengukur berapa jauh kadar faedah boleh dinaikkan.
Dalam konteks ini, apabila kadar gaji meningkat, ia bermakna bank pusat perlu menaikkan lagi kadar faedah.
BOE telah menaikkan kadar faedah daripada 0.1% kepada 4% untuk memerangi inflasi, dan pasaran kini menjangkakan kadar akan memuncak kepada 4.5% menjelang pertengahan tahun.
Reaksi awal pound memperlihatkan mata wang itu melonjak seketika pada sekitar harga 1.2170 berbanding US dolar.


PMI Sektor Pembinaan UK Mengukuh Ke Paras Tertinggi Empat Bulan Lepas

Indeks PMI sektor pembinaan UK mengukuh kepada 53.1 pada April dari 52.2 sebelum ini. Bacaan kali ini melebihi ramalan 52.0 dan merupakan bacaan tertinggi dalam masa empat bulan.
Komponen kejuruteraan awam merekod bacaan tertinggi sejak Mac 2016 dan terdapat kenaikan dalam sektor residen, tetapi aktiviti komersil lemah sedikit berbanding Mac.
Tempahan baru dan output (keluaran) semakin kukuh pada 2017 dan komponen pekerjaan juga capai paras tertinggi sejak Mei 2016.
 Dari segi kos, terdapat tekanan ke atas kepada kos pada April walaupun kenaikan harga terus bergerak sederhana dari paras tertinggi pada awal 2017.
Data sektor pembinaan dilihat kukuh daripada jangkaan pada April di paras tertinggi tiga tahun lepas dan data kali ini akan mengekalkan keyakinan dalam sektor ini.
Esok pada Khamis, data PMI sektor perkhidmatan pula akan dikeluarkan yang akan menjadi penentu signifikan keadaan ekonomi UK ketika ini. Data positif esok juga akan meningkatkan potensi untuk Bank of England mengurangkan rangsangan monetari mereka di masa akan datang.


Lelaki Ini Tampil Memberi Penjelasan Ketika Ditanya Bertubi-Tubi Mengenai Krisis Kewangan Jepun

Ketua Setiausaha Kabinet Jepun, Yoshihide Suga berkata pada Selasa bahawa kerajaan sedang meneliti pasaran matawang dengan berhati-hati. Kerajaan Jepun juga sedang mengkaji masa untuk tindak balas yang sesuai bagi membendung lebihan yen dalam pasaran.
Suga yang bercakap bagi pihak kerajaan mempertahankan dasar faedah negatif yang sedang diadaptasi oleh Jepun. Beliau turut berpendapat bahawa langkah-langkah itu bakal memberi manfaat kepada institusi kewangan dalam meningkatkan ekonomi.
Selain itu, Suga memberitahu Reuters bahawa Agensi Perkhidmatan Kewangan Jepun dan BoJ kini sedang bermesyuarat.
Dalam mesyuarat terbabit, mereka sedang membincangkan tentang pergerakan pasaran bagi tindak balas yang sewajarnya.
 Ekonomi Jepun mula dilanda krisis sejak tempoh April hingga Jun. namun, penganalisis masih mengharapkan ekonomi negara itu kembali stabil pada suku semasa.
Keputusan BoJ yang menggunapakai kadar faedah negatif pada bulan Januari lalu gagal memberikan keuntungan tambahan buat Yen berbanding Dollar.
Sementara itu, sebelum ini BoJ memutuskan untuk pembelian dana dagangan bursa pada bulan lepas sebelum melancarkan pakej rangsangan ekonomi.
Ada trader yang tidak sabar menunggu Jumaat ini untuk NFP? Baca dulu artikel ini!


Lompatan Harga Dari Minyak Mentah Bukan Calang-Calang!

Harga minyak mentah mencatat keuntungan berganda pada sesi ini berbanding minggu lepas berikutan prospek pembekuan output yang semakin menguat.
Di New York Merchantile Exchange, minyak mentah bagi penghantaran Oktober melonjak 1.83% kepada $44.42 setong. Sementara itu, Brent mentah di London melonjak 1.70%.
Pada minggu lepas, harga minyak jatuh mendadak pada mencecah angka terendah bagi tempoh 5 minggu. Hal ini berikutan peningkatan jumlah eksport dari OPEC telah menambah kebimbangan terhadap lebihan bekalan global.
Pelantar penggerudian minyak mentah Baker Hughes melaporkan pada Jumaat, jumlah penggerudian minyak minggu lalu meningkat daripada 2 hingga 416.
 Menurut Pentadbiran Maklumat Tenaga Amerika Syarikat, inventori sulingan termasuk diesel meningkat sebanyak 4.619 juta tong. Data ini menunjukkan lompatan mingguan tertinggi sejak Januari lalu sekali gus meletakkan salam produk itu ke paras enam tahun tertinggi.
Selain itu, jumlah pertambahan eksport Iran juga menambah kebimbangan lebihan global. Pengeluar ketiga terbesar OPEC itu menaikkan jumlah eksport mentah kepada lebih 2 juta tong sehari pada bulan Ogos.
Kini tumpuan terus beralih kepada pertemuan pengeluar minyak utama yang bakal diadakan pada 26 hingga 28 September ini. Menurut pakar pasaran, pertemuan itu dijangka bakal mencapai kata sepakat bagi mengurangkan lambakan global.
Pun begitu, sebahagian besar pasaran masih percaya bahawa rundingan pembekuan bekalan akan ditangguhkan semasa mesyuarat rasmi OPEC di Vienna pada 30 September nanti.

Adakah anda tahu bahawa lonjakan komoditi hitam ini secara tidak langsung menyelamatkan Ringgit? Baca disini!


EUR/USD Berpotensi Capai 100 Pips Penurunan Jika USD Kekal Kukuh

Dagangan dolar Amerika Syarikat untuk permulaan minggu ini agak mendatar sejak sesi Asia sehingga bersambung ke sesi pasaran Eropah petang ini. Harga perlahan selepas pergerakan volatile yang ditunjukkan pada dagangan Jumaat lalu susulan data ekonomi tumpuan Amerika Syarikat dikeluarkan.
Pada sesi New York Jumaat lalu, USD melonjak tinggi sebaik sahaja data awal pertumbuhan GDP Amerika Syarikat untuk suku tahun pertama tahun ini yang dikeluarkan mencatatkan bacaan yang lebih tinggi berbanding bacaan suku tahun terakhir 2018.
Namun, lonjakan tersebut tidak kekal lama setelah USD kembali melemah semula selepas data indeks harga GDP untuk suku tahunan mencatatkan penurunan lebih rendah mengatasi bacaan sebelumnya dan juga jangkaan penurunan oleh pasaran.
Data yang menjadi tumpuan bank pusat itu menimbulkan kebimbangan terhadap para pelabur dan berkemungkinan akan mempengaruhi keputusan mesyuarat dasar monetari pada minggu ini.
Jika diperhatikan pergerakan harga pada chart pasangan matawang EUR/USD pada Jumaat, harga yang bergerak mendatar pada awalnya kemudian telah ditekan sehingga ke paras support MagicS1 pada indicator Moshed Magic Line untuk mencatatkan paras terendah semasa yang baru.
Namun, harga kembali melonjak semula sekitar 60 pips dari paras terendah tersebut sehingga melepasi paras resistance MagicR2 sebelum menutup dagangan minggu lalu di sekitar paras Magic Pivot pada hari tersebut.
Pergerakan harga untuk hari ini pula dilihat masih perlahan namun menunjukkan kenaikan harga menuju ke paras resistance 1.1171 (MagicR1) pada indicator Moshed Magic Line hari ini.
 Data ekonomi di zon Eropah pada Selasa akan mempengaruhi matawang Euro dan turut mendorong pergerakan harga pada EUR/USD. Tumpuan pelabur bagi USD pada minggu ini pula terarah kepada keputusan mesyuarat FOMC dan juga laporan pekerjaan NFP di Amerika Syarikat.
Jika dagangan USD kekal lemah, harga dijangka akan meneruskan kenaikan lebih tinggi melepasi paras tumpuan pada 1.11800 sebelum menguji paras resistance 1.1203 (MagicR2) dan seterusnya pada resistance 1.1234 (MagicR3) pada indicator Moshed Magic Line hari ini.
Namun jika Euro kekal lemah sebaliknya USD kembali mengukuh dalam pasaran, harga akan terus mengalami penurunan mengatasi paras terendah yang dicatatkan pada minggu lalu berkemungkinan mampu mencecah sehingga ke paras sekitar support 1.1044 (MagicS3).
Penurunan tersebut juga akan mencatatkan paras terendah yang terbaru sejak Mei 2017 pada sekitar 100 pips pergerakan harga dari paras Magic Pivot hari ini.
Lihat gambar chart pasangan matawang EUR/USD di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 1.1107, 1.1077, 1.1044.
Paras resistance: 1.1171, 1.1203, 1.1234.


EUR/USD Tampilkan Corak Awal Penurunan Harga

Dengan laporan positif perkembangan ujian vaksin oleh Pfizer dan BioNTech yang menyatakan 90% keberkesanan vaksin mereka telah melonjakkan keyakinan pelabur pada awal dagangan minggu ini dengan melihatkan aset save-haven seperti gold dan mata wang safe-haven Yen ketara menyusut.
Namun, US dolar masih bertahan daripada mengalami kejatuhan nilai disebabkan faktor dalaman di Amerika Syarikat (AS) masih dibelenggu ketidaktentuan politik selepas berakhirnya pilihan raya.
Sentimen optimis terhadap vaksin juga mula dilihat pudar berikutan kebimbangan pelabur yang melihat kes baru jangkitan harian Coronavirus secara global mencecah 500,000 kes dengan 1 per 5 daripadanya adalah berlaku di AS.
Sementara itu, ujian vaksin SINVOVAC China di Brazil telah dihentikan selepas seorang peserta dilaporkan meninggal dunia.
Kes jangkitan di Eropah juga turut membimbangkan selepas kadar kematian di Itali, Sepanyol dan UK telah mencecah paras yang tidak pernah dilihat sejak bulan pertama pandemik.
Faktor-faktor berikut memberi kesan terhadap pergerakan semasa harga khususnya bagi mata wang US dolar dan Euro.
Pada carta pasangan mata wang EUR/USD, harga dilihat bergerak mendatar selepas kejatuhan harga dari paras resistance 1.19000 di awal minggu.
 Penurunan ketara dilihat pada sesi Eropah semalam mencecah paras 1.17800 pada zon RBS (resistance become support) susulan pasaran yang memberi reaksi terhadap bacaan sentimen ekonomi Jerman tinjauan ZEW yang mencatatkan penurunan terendah sejak April lalu.
Pada dagangan yang bersambung di sesi Asia pagi ini, harga dilihat bergerak perlahan namun masih di bawah paras halangan Moving Average 50 (MA50) pada pergerakan 1 jam harga yang menunjukkan trend bearish.
Jika penurunan diteruskan, harga bakal melepasi zon RBS 1.18000-1.17800 dan seterusnya akan menuju ke paras sokongan sekitar 1.17200.
Sebaliknya jika harga kembali melonjak melepasi halangan MA50, zon resistance 1.19000 akan kembali diuji selepas harga gagal tembusi zon tersebut di awal minggu.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


PBOC Bakal Ikuti Jejak Langkah FED Turunkan Kadar Faedah?

Bank pusat China berkemungkinan akan menurunkan penanda aras bagi kadar polisi mereka untuk pertama kali dalam tempoh empat tahun jika tindakan bank pusat Amerika Syarikat, Federal Reserve meneruskan tindakan yang dijangka kuat oleh pasaran iaitu menurunkan kadar faedah untuk mesyuarat Julai.
Penganalisis berpendapat penggubal polisi China perlu menyatakan sokongan terhadap pertumbuhan ekonomi yang perlahan.
 Pemerhati pasaran walau bagaimanapun percaya People’s Bank of China (PBOC) akan mengikuti tindakan penurunan kadar faedah oleh Amerika Syarikat dengan merendahkan kadar pinjaman jangka pendek.
Ini bukanlah pertama kali PBOC mengikut jejak langkah Fed. Pada 2017 dan 2018, bank tersebut telah menaikkan kadar pinjaman jangka pendek sejam selepas kenaikan yang dibuat oleh Amerika Syarikat, walaupun pergerakan sederhana dengan perbezaan 5 atau 10 mata asas.
Walaupun China berterusan cenderung menuju ke arah polisi pelonggaran yang lebih agresif, namun tindak balas ekonomi perlahan terhadap ukuran rangsangan sebelum ini sementara ketegangan perang dagang antara Amerika Syarikat dan China semakin berlarutan dan meningkatkan risiko.


7 Berita Data Ekonomi Penting Tumpuan Pasaran Minggu Ini (6-10 Mac 2023)

Berikut merupakan sebahagian daripada data-data ekonomi penting yang bakal menjadi tumpuan pasaran sepanjang minggu ini.
Mesyuarat Polisi Bank Pusat Australia (Selasa 11.30 Pagi): Mesyuarat kali kedua tahun ini, Reserve Bank of Australia (RBA) dijangka akan mengekalkan kenaikan kadar faedah sebanyak 25 mata asas ke paras 3.60%. Pelabur akan memerhatikan sama ada kenyataan Gabenor Philip Lowe akan masih kekal hawkish atau berubah pada mesyuarat terbaru.
Data Pekerjaan ADP AS (Rabu 9.15 Malam): Mengukur pekerjaan sektor swasta di Amerika, angka pertambahan untuk bulan Februari diramalkan lebih baik berbanding sebelumnya. Ini berkemungkinan memberi jangkaan awal yang positif terhadap laporan NFP.
Mesyuarat Polisi Bank Pusat Kanada (Rabu 11.00 Malam): Pasaran kini menantikan keputusan kadar faedah oleh Bank of Canada (BOC) yang diramalkan tidak berlaku kenaikan atau penurunan. Kadar faedah bakal kekal di paras 4.50%.
 Mesyuarat Polisi Bank Pusat Jepun (Jumaat): Seperti yang akan terus dijangkakan pasaran, Bank of Japan (BOJ) akan terus mengekalkan kadar faedah di paras rendah pada -0.10%. Kenyataan susulan bank pusat akan diperhatikan dan memacu pergerakan Yen.
Data KDNK UK (Jumaat 3.00 Petang): Setelah mengalami penguncupan pada bulan sebelumnya, pertumbuhan ekonomi UK untuk bulan Januari diramalkan sedikit memulih.
Data Pekerjaan Kanada (Jumaat 9.30 Malam): Ramalan menunjukkan sektor buruh di Kanada akan lebih suram untuk bacaan Februari. Pertambahan pekerjaan dijangka perlahan sekitar 6,000 manakala kadar pengangguran diramalkan menaik kepada 5.1% daripada 5.0%.
Data Pekerjaan NFP AS (Jumaat 9.30 Malam): Menjadi tumpuan utama dan penutup tirai dagangan pada minggu ini, laporan data pekerjaan Amerika Syarikat akan memberi petunjuk awal terhadap dasar monetari Federal Reserve (Fed). Bacaan data juga akan memacu pergerakan mata wang USD menuju dagangan minggu berikutnya.


Ini Faktor Yang Mendorong Terjunan USD/CAD

Kelemahan dolar greenback menjadi faktor kepada pengukuhan dolar loonie untuk menguat di paras tertinggi tiga bulan, selain turut disokong oleh dagangan minyak mentah dunia yang tinggi.
Menjejaki ke sesi Eropah, dolar loonie diperdagangkan 0.3% lebih tinggi berbanding US dolar, memanjangkan peningkatan yang dicatatkan sejak data pekerjaan Kanada yang kuat minggu lalu.
Dolar greenback terus berundur dari paras ketinggian satu tahun yang dicapainya pada Rabu, menyusuli penyusutan hasil bon AS 10 tahun walaupun data inflasi AS menunjukkan tekanan harga semakin meningkat pada bulan September.
 Harga minyak mentah juga terus menunjukkan pengukuhan pada paras tertinggi tahunan berikutan kebimbangan terhadap kekurangan bekalan di tengah permintaan global yang meningkat.
Berita positif dari Amerika Syarikat juga menyokong dagangan matawang itu, apabila ia dilaporkan akan mengangkat sekatan di sempadan kepada Kanada dan Mexico untuk pelancong yang telah divaksin sepenuhnya memasuki negara itu.
Ini bakal merancakkan lagi semua aktiviti ekonomi antara negara-negara tersebut yang telah tertangguh sejak pandemik Covid-19.


EUR/USD Capai Paras Terendah Sejak Jun 2017, Potensi 140 Pips Penurunan Harga

Perkembangan ekonomi pada zon Eropah terus berisiko selepas indeks sentimen perniagaan di Jerman tinjauan Ifo yang dikeluarkan semalam adalah lemah. Bacaan data menurun kepada 99.2 mata berbanding 99.9 mata sebelum ini.
Sektor perindustrian terus mempengaruhi ekonomi Jerman dan juga kerajaan untuk unjuran pertumbuhan ekonomi pada paras 0.5% tahun ini.
Menurut laporan oleh ING, sektor perkilangan dilihat lemah sementara perkembangan ditunjukkan pada sektor perkhidmatan dan pembinaan. Kadar jualan runcit, jualan kereta, pekerjaan dan paras pembangunan kesemuanya mengukuh pada suku tahun terakhir 2018 namun suku tahun pertama pada 2019 bakal memberikan kejutan.
Sektor perkilangan di Jerman dipercayai terkesan oleh isu rundingan global antara Amerika Syarikat dan China dan tidak lupa juga pada isu ancaman Presiden Trump terhadap import kereta di Eropah. Kelegaan pada ketegangan antara Amerika Syarikat dan China akan memulihkan kembali sektor perkilangan di Jerman.
Jika dilihat pergerakan harga pada chart pasangan matawang EUR/USD, Euro yang terus didagangkan lemah turut diberi tekanan oleh pengukuhan USD. Penurunan harga sekitar 80 pips semalam telah mencapai paras terendah yang terbaru sejak Jun 2017.
Pergerakan harga pada hari ini pula dilihat lebih mendatar sejak sesi Asia pagi ini di sekitar paras support MagicS2 semalam pada indicator Moshed Magic Line yang berjaya dilepasi harga.
Harga berkemungkinan akan membuat sedikit kenaikan ke paras Magic Pivot 1.1172 hari ini atau ke paras tumpuan pada 1.11800 sebelum kembali meneruskan semula penurunan harga semalam.
 Dengan momentum penurunan semalam, harga mampu menyambung penurunan sehingga mencecah ke paras sekitar 1.1033 (MagicS3) pada indicator Moshed Magic Line hari ini dengan mencatatkan 140 pips penurunan dari paras Magic Pivot.
Namun, jika harga kembali membuat kenaikan semula, momentum kenaikan harga dijangka akan lebih perlahan berikutan pelabur juga akan lebih berhati-hati menjelang data pertumbuhan GDP Amerika Syarikat pada Jumaat.
Kenaikan tertinggi berkemungkinan mencapai paras resistance pada 1.1257 (MagicR2) untuk harga menguji zon RBS (resistance become support) tersebut.
Lihat gambar chart pasangan matawang EUR/USD di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 1.1119, 1.1086, 1.1033.
Paras resistance: 1.1204, 1.1257, 1.1290.


Pasaran Dalam Suasana Bercuti, Pergerakan Matawang Mungkin Dipacu Oleh Sentimen Pilihanraya Eropah.

Matawang Euro hari ini bermula baik pada awal perdagangan selepas parti-parti pro-Kesatuan Eropah menguasai dua pertiga kerusi yang dipertandingkan pada pilihanraya parlimen sekaligus memberi kelebihan berbanding parti lawan Nasionalis.
Namun tidak lama selepas itu, matawang ini mula menunjukkan kelemahannya berikutan data ekonomi zon Eropah khususnya di sektor perkilangan dan perkhidmatan mengeluarkan bacaan yang merosot.
 Sementara itu matawang AS Dolar dilihat agak goyah kerana data ekonomi A.S. yang lemah menyebabkan ketakutan bahawa perang perdagangan dan teknologi antara AS dan China akan memberi impak yang signifikan terhadap pertumbuhan ekonomi Amerika Syarikat.
Tiada data ekonomi utama yang menjadi tumpuan pelabur pada hari ini dan pasaran hari ini dijangka agak pasif berikutan pasaran A.S. dan U.K. ditutup pada hari ini sempena Memorial Day dan Spring Bank Holiday.


Harga Minyak Jatuh Selepas Laporan Bekalan EIA Dikeluarkan

Harga minyak jatuh dalam sesi dagangan U.S pada hari Rabu berikutan laporan Energy Information Administration (EIA) U.S melaporkan inventori minyak mentah domestik meningkat pertama kali dalam tempoh 5 minggu, namun inventori minyak gasoline dan penyulingan jatuh menjunam.
Pasaran hadapan minyak di New York Mercantile Exchange (NYMEX) bagi bulan November susut 0.57% kepada $52.17, manakala minyak Brent di London Intercontinental Exchange (ICE) jatuh 0.09% kepada $58.24 per tong setakat jam 11.35 malam.
Laporan mingguan oleh EIA menunjukkan inventori minyak mentah meningkat sebanyak 856,000 tong pada minggu yang berakhir pada 22 Oktober berbanding jangkaan pakar penganalisis yang menjangkakan kejatuhan sebanyak 2.6 juta tong.
 Manakala laporan API semalam melaporkan bekalan minyak mentah US meningkat kepada 519,000 tong pada minggu lepas.
Jumlah inventori minyak mentah pada minggu lepas ialah 457.3 juta tong. Laporan juga menunjukkan inventori gasoline jatuh sebanyak 5.5 juta tong melebihi daripada jangkaan yang mensasarkan kejatuhan sebanyak 17,000 tong. Manakala inventori minyak penyulingan termasuk diesel juga jatuh iaitu sebanyak 5.2 juta tong.
Harga minyak pada hari Selasa meningkat berikutan kesunguhan Arab Saudi menstabilkan pasaran minyak dengan mengurangkan bekalan minyak dan ketegangan di Iraq yang menggangu  pengeluaran bekalan.
Organisasi Negera Pengeksport Petroleum (OPEC) bersama Rusia dan 9 pengeluar utama lain telah berjanji menghadkan pengeluaran kepada 1.8 juta tong sehari (bdp) sejak Januari lalu dan bakal tamat pada Mac 2018. Mereka dijangka akan melanjutkan lagi tempoh perjanjian sehingga akhir tahun depan.


Kembali Dibelenggu Tekanan Brexit, GBP/USD Persembah Aksi Suram

Melihat kepada carta harga pasangan matawang GBP/USD, pergerakan harga juga nampaknya tidak berdaya untuk menembusi zon SBR (support become resistance) 1.38000 meskipun sudah diuji berkali-kali.
Aksi terjunan turut memperlihatkan harga telah pun menembusi zon SBR 1.37000 dan seterusnya mencatatkan paras terendah yang terbaharu bagi 2 minggu dengan penurunan melebihi 100 pips.
Pergerakan harga dilihat kembali menyambung penurunan pada awal sesi Eropah hari ini (Isnin) serta telah bergerak di bawah paras halangan Moving Average 50 (MA50) pada rangka masa 1 jam untuk isyarat awal trend bearish.
Kebimbangan terhadap pasca Brexit terus meningkat di tengah perbalahan akibat Perancis telah menahan serta mengeluarkan saman kepada bot UK pada minggu lalu dan terus memberikan tekanan kepada matawang Pound.
Manakala matawang USD mendapat semula prestasi pengukuhan pada penutup dagangan Oktober selepas menerima sokongan daripada penerbitan data indeks harga perbelanjaan pengguna peribadi (PCE) yang positif.
Terbitan data itu juga mungkin akan kembali memberi keyakinan kepada pelabur untuk Federal Reserve (Fed) dalam meningkatkan kadar faedah dalam masa lebih awal daripada jangkaan yang direncanakan.
 Penurunan yang ketara bakal menyaksikan pergerakan harga menuju semula ke zon RBS (resistance become support) 1.36000 atau akan mempamer junaman ke paras yang lebih rendah lagi.
Zon RBS tersebut juga merupakan paras rintangan yang kerap kali diuji pada permulaan dagangan Oktober sebelum ia berjaya ditembusi pada 13 Oktober sehinggalah terus mencapai paras tertinggi 7 minggu.
Sekiranya zon RBS 1.36000 berkenaan masih lagi berupaya menyokong lonjakan, harga berkemungkinan akan kembali menggapai semula ke zon SBR 1.37000 untuk pelabur menilai respon pergerakan di zon itu.
Jika pergerakan harga berjaya menembusi zon SBR 1.37000 untuk terbang lebih tinggi, harga dijangka akan menuju semula ke zon SBR seterusnya pada 1.38000 dan secara tidak langsung bakal memberi petunjuk bagi perubahan trend.
Lihat gambar carta harga pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


US Dolar Didagangkan Lemah – Ini Yang Terjadi Pada Matawang Utama Lain!

Dolar Amerika diniagakan lemah berikutan keyakinan yang semakin meningkat terhadap perjanjian perdagangan AS dan China telah mendorong pelabur untuk mengambil risiko sekali gus mengurangkan permintaan terhadap matawang itu.
Indeks dolar yang mengukur kekuatan dolar greenback berbanding enam matawang utama susut 0.13% pada awal dagangan sesi Asia sementara dolar USD terus mencatat kemerosotan berbanding matawang safe-haven yen.
Pada hujung minggu, South China Morning Post (SCMP) menyampaikan kesediaan China untuk mematuhi terma yang terkandung dalam perjanjian fasa 1 dan sebagai balasan, Amerika Syarikat juga perlu menghormati untuk tidak campur tangan dalam hal ehwal dalaman negara itu termasuk isu Taiwan, Hong Kong, Xinjiang dan sebagainya.
Ketegangan geopolitik di Timur Tengah turut mendapat perhatian dengan serangan pertahanan tentera Amerika Syarikat di Iraq dan Syria. Pentagon AS memberitahu bahawa tindakan itu adalah sebagai tindak balas kepada pembunuhan kontraktor awam AS di pangkalan tentera Iraq.
 Sementara itu mengikuti perkembangan pasaran Eropah, matawang pound sterling dan dolar euro terus mempamerkan peningkatan sejak dagangan hujung minggu lepas berbanding US dolar dengan disokong oleh permintaan USD yang lemah.
Presiden Suruhanjaya Eropah Ursula von der Lyen menyatakan keraguannya mengenai perjanjian antara Kesatuan Eropah (EU) dan UK mungkin tidak dapat dicapai sebelum akhir tahun 2020. Beliau berkata EU mungkin perlu melanjutkan tarikh akhir tempoh peralihan Brexit untuk berbincang mengenai hubungan perdagangan baru dengan Britain.
Dagangan dolar Aussie dan kiwi kekal didagangkan tinggi, dipacu oleh harga komoditi yang lebih tinggi dan optimisme terhadap Amerika Syarikat dan China akan menandatangani perjanjian perdagangan tidak lama lagi.
Tumpuan pasaran kini beralih kepada data PMI pembuatan China yang bakal diterbitkan pada pagi Selasa untuk mendapatkan petunjuk baru.


Ini Kesan Ancaman Tarif Amerika Syarikat Terhadap Pasaran Saham Dan Minyak

Bursa pasaran China dikejutkan dengan jualan saham oleh pemain pasaran pada hari Rabu berikutan ancaman tarif U.S. ke atas barangan China yang bernilai $ 200 bilion. Situasi ini semakin mendorong dua ekonomi terbesar di dunia hampir ke arah perang perdagangan berskala besar.
Washington mencadangkan tarif tambahan selepas usaha untuk berunding bagi mencapai penyelesaian terhadap pertikaian itu gagal dicapai kata pegawai kanan pentadbiran pada hari Selasa.
Amerika Syarikat baru-baru ini mengenakan tarif ke atas barangan bernilai $34 bilion pada hari Jumaat, dan sejurus selepas itu Beijing mengambil tindakan balas terhadap perkara tersebut. Disusuli kejadian tersebut, presiden U.S., Donald Trump memberi amaran bahawa US akan mengenakan tarif ke atas import China bernilai lebih daripada $ 500 bilion, kira-kira jumlah import U.S. dari China tahun lalu.
Menurut pakar ekonomi IHS Markit, perang perdagangan global kini menjadi salah satu risiko yang dapat menghambat pertumbuhan ekonomi dunia dan perdagangan global pada 2018 dan 2019.
Indeks MSCI saham Asia Pasifik di luar Jepun jatuh 1.1 peratus. Indeks Hang Seng di Hong Kong juga merosot iaitu sebanyak 1.65 peratus dan Indeks Komposit Shanghai turun 1.8 peratus.
 S&P 500 dan pasaran hadapan Dow masing-masing turun 0.7 peratus dan 0.8 peratus. KOSPI Korea Selatan jatuh 0.65 peratus dan Nikkei Jepun jatuh 1.4 peratus.
Menurut penganalisis pasaran, pasaran masih tetap sensitif terhadap isu yang berkaitan dengan perdagangan, menyebabkan pelabur perlu berjaga-jaga dengan mengambil kira risiko jangka panjang.
Dalam masa yang sama pertikaian perdagangan dapat menjadi faktor-faktor yang mampu mempengaruhi ekuiti dalam jangka masa panjang.
Hasil bon US 10-tahun jatuh kepada .841 peratus iaitu jatuh daripada paras tertinggi satu minggu lalu yang dicapai pada 2.875 peratus.
Harga minyak juga jatuh selepas US berkata ia akan mempertimbangkan permintaan dari beberapa negara untuk agar mereka dikecualikan daripada sekatan yang bakal dilaksanakan pada bulan November.


Harga Minyak Mentah Global Di Bawah Tekanan, Harga Runcit Petrol Dijangka Turun Esok

Pasaran minyak mentah global berhadapan dengan tekanan tinggi dalam sesi New York pada Isnin dengan pedagang komoditi hitam masih menunggu data inventori terbaru dari Amerika Syarikat.
Selepas gagal menembusi harga di $50.00 pada Isnin, minyak WTI (West Texas Intermediate) berhadapan dengan tekanan penjualan sekaligus merekod kejatuhan enam hari berturut-turut.
Secara keseluruhan sentimen pasaran ini masih lagi belum kukuh dan mudah dipengaruhi oleh kenaikan keluaran minyak di US yang masih berhampiran rekod tertinggi pernah dicatatkan.
Data terbaru yang dikeluarkan oleh Baker Hughes juga menunjukkan penambahan pelantar minyak di US untuk 14 minggu berturut-turut yang menambah kebimbangan kenaikan keluaran dari US beberapa bulan akan datang. Kini pelantar di US berjumlah 688 yang tertinggi sejak September 2015.
 Pasaran ketika ini akan terus memerhati komen dari pegawai-pegawai OPEC tentang pemotongan bekalan selepas Jun di mana mesyuarat bagi penentuan perkara ini akan berlangsung pada 25 Mei.
Rusia pada Isnin mengatakan keluaran minyak mentah dari negara itu berkemungkinan mencapai paras tertinggi sejak 30 tahun lalu jika pengeluar OPEC dan bukan-OPEC tidak melanjutkan pemotongan bekalan selepas 30 Jun.
Data terbaru oleh API akan dikeluarkan selepas penutupan pasaran New York pada Selasa di mana data EIA pula akan dikeluarkan pukul 10.30 malam pada Rabu. Harga dijangka akan terus menyusut jika stok dari kedua-dua data ini merekod peningkatan.


Pengeluaran Industri Zon-Eropah Jatuh Lebih Dari Jangkaan

Pengeluaran industri dalam 19 negara yang menggunakan matawang Euro jatuh lebih daripada jangkaan pada Jun berikutan pengeluaran modal dan barangan tahan lama (durable goods) yang jatuh mendadak seperti yang dilaporkan oleh Pejabat statistik Eropah pada Isnin.
Pengeluaran perkilangan paling banyak merekod kejatuhan di Ireland dan Malta, manakala dua ekonomi terbesar Zon-Eropah iaitu Jerman dan Perancis turut mencatat kejatuhan. Walaubagaimanapun, Belanda dan Itali menunjukkan kenaikan pengeluaran pada tempoh sama.
Secara keseluruhan, pengeluaran industri di Zon Eropah jatuh sebanyak 0.6% pada Jun tetapi masih meningkat 2.6% dari tahun ke tahun.
 Selepas kenaikan 2.2% pada Mei, pengeluaran barangan modal seperti mesin jatuh 1.9%. Pengeluaran dalam barangan pengguna seperti mesin jatuh 1.2% pada Jun berbanding kenaikan 1.4% pada Mei.
Data ini biasanya tidak memberi kesan yang besar kepada pasaran kerana data Perancis dan Jerman yang mewakili 50% pengeluaran dikeluarkan lebih awal.
Minggu ini pasaran Eropah akan memberi tumpuan kepada data pertumbuhan ekonomi Jerman dan Zon Eropah yang masing-masing dikeluarkan pada Selasa dan Rabu.


Tuntutan Pengangguran Membimbangkan! Adakah Ini Tanda The Fed Masih Akan Kekalkan Langkah Agresif?

Bilangan rakyat Amerika yang memfailkan tuntutan baharu untuk faedah pengangguran meningkat lebih tinggi minggu lalu tetapi kekal dalam julat yang menunjukkan pasaran pekerjaan AS kekal ketat, walaupun Rizab Persekutuan berusaha untuk menyejukkan permintaan buruh sebagai sebahagian daripada usahanya untuk menurunkan inflasi.
Tuntutan awal untuk faedah pengangguran negeri meningkat 9,000 kepada 225,000 pelarasan musim bagi minggu berakhir 24 Disember, lapor Jabatan Buruh pada Khamis. Ahli ekonomi yang ditinjau oleh Reuters telah meramalkan 225,000 tuntutan untuk minggu terkini.
Angka-angka baru telah bergelora dalam beberapa minggu kebelakangan ini tetapi berada jauh di bawah ambang 270,000 yang dilihat oleh ahli ekonomi sebagai bendera merah untuk pasaran buruh. Sekumpulan pemberhentian dalam sektor teknologi dan industri sensitif kadar faedah seperti perumahan masih belum meninggalkan kesan ketara pada tuntutan apabila pekerja yang diberhentikan kelihatan beralih ke pekerjaan baharu dengan agak mudah.
Pengerusi Rizab Persekutuan Jerome Powell pada awal bulan ini menyatakan bahawa “rasanya kita mengalami kekurangan buruh struktur di luar sana.”
 Waima begitu, daya tahan pasaran buruh adalah tumpuan utama bagi penggubal dasar Fed, kerana ekonomi A.S. telah menghasilkan purata 392,000 pekerjaan baharu sebulan tahun ini walaupun kadar kenaikan yang pesat dan kebimbangan yang semakin meningkat terhadap kemelesetan tahun depan.
Pegawai melihat kekuatan itu sebagai ruang yang luas untuk mereka terus menaikkan kadar faedah bagi menurunkan inflasi, yang mengikut ukuran pilihan mereka kekal hampir tiga kali ganda paras sasaran mereka sebanyak 2% setiap tahun walaupun baru-baru ini menunjukkan tanda-tanda menuju lebih rendah.
Bank pusat telah menaikkan kadar daripada hampir sifar pada Mac kepada julat semasa 4.25% hingga 4.50% dan pegawai Fed mengunjurkan ia akan melepasi paras 5% pada 2023, tahap yang tidak dilihat sejak 2007.
Pakar ekonomi percaya bahawa syarikat berkemungkinan mengurangkan pengambilan pekerja sebelum memulakan pemberhentian. Majikan pada umumnya keberatan untuk memberhentikan pekerja selepas bergelut mencari tenaga kerja semasa pandemik Covid-19.
Laporan tuntutan menunjukkan bilangan orang yang menerima faedah selepas minggu awal bantuan meningkat 41,000 kepada 1.710 juta pada minggu berakhir 17 Disember. Tuntutan berterusan, proksi untuk pengambilan pekerja, telah meningkat lebih tinggi sejak awal Oktober, dan laporan terbaharu adalah yang pertama sejak Februari yang menunjukkan mereka mencapai tahap trend 1.7-1.8 juta yang berlaku pada tahun-tahun sebelum wabak itu. , tahap yang dilihat ketika itu sebagai lambang pasaran buruh yang ketat.